Talentua, bikaintasuna eta ikerkuntza ziurgabetasunaren aurrean - gipuzkoa\nTalentua, bikaintasuna eta ikerkuntza ziurgabetasunaren aurrean\nGero eta konplexuagoa eta aldakorragoa den testuinguru ekonomiko honetan, talentuaren, bikaintasunaren eta ikerketaren uztarketa izango da ziurgabetasunean argituko gaituen itsasargia.\nLurralde gisa indartuko gaitu, aurrera eginaraziko digu, lehiakorragoak egingo gaitu, garapenerako aukera berriak zabalduko ditu eta gizarte kohesioan sakontzea ahalbidetuko diguten baliabideak sortuko ditu.\nGipuzkoako enpresak diharduten ekonomien hazkundearen dezelerazioari buruzko zalantzak ez dira erabat argitzen. Baina egoera horretatik harago, panorama aldatu egin da, eta orain gutxi arte kostuetan bakarrik lehiakorrak ziren herrialdeek, gaur egun, industrializazio zaharreko herrialdeek baino garapen teknologiko hobeak edo antzekoak dituzte. Herrialde horietan, pertsonen faltak eta industriako bokaziorik ezak erronka gehigarriak ekarriko dituzte, heldu beharrekoak. Gipuzkoa ez da salbuespena.\nHorregatik, talentua eta berrikuntza behar bezala kudeatzea funtsezkoa da ezagutza aurreratua sortzeko, zeinak aukera emango dion Gipuzkoari eta bere ehun ekonomikoari lehiakorragoak izateko eta aberastasuna eta kalitatezko enplegua sortzeko gaitasun handiena duten sektore ekonomikoetan sendotzeko. Etorkizuneko zutabeetako bat ikerketa da. Era berean, ikerketa oinarritzen da pertsonengan eta gure zientzia eta ikerketa ekosisteman, eta egiten duten lanari merezi duen balioa eman behar zaio.\nDiputazio gisa dugun helburua argia da: Gipuzkoa Europako I+G arloko punta-puntako eskualde gisa kokatzen laguntzea enpresen euskarri modura, enpresa horiek produktu eta zerbitzu berriak gara ditzaten, ezagutza berriak eta balio erantsi handiagoa lor ditzaten, eta ikertzaile berrien prestakuntza nahiz nazioarteko estaldura izango duten oinarri teknologikoko enpresa berrien sorrera bultza dezaten.\nEgia da Gipuzkoak kokapen nabarmena duela I+G arloan. Eustaten azken datuen arabera, I+Gn aritzen diren 12.000 pertsona ditugu, Bizkaiko datuetatik gertu, baina askoz biztanle gutxiagorekin. 2017an, Gipuzkoan I+Gn aritzen ziren langileak Euskadiko guztizkoaren % 41,9 ziren. BPGrekin alderatuta I+G arloan dugun 2,37ko gastua, Bizkaikoaren (1,68), Arabakoaren (1,35), Euskadikoaren (1,85) eta, jakina, Espainiakoaren (1,24) oso aurretik dago. Eta Europar Batasuneko batez bestekoaren gainetik ere (2,06).\nBaina Alemaniaren, Japoniaren, Suediaren, Austriaren edo Belgikaren oso azpitik gaude, horiek guztiek % 3a gainditzen baitute. Hain zuzen ere, hori da EBk 2020. urterako ezarritako helburua. Beraz, konplazentziarik ez. Onak gara, baina agian ez uste dugun bezainbeste. Dugun potentzial guztia ustiatu behar dugu; izan ere, hori eginez gero, askoz gertuago egongo gara arlo horretan buru diren herrialdeetatik, eta horrek gure enpresen eta gure eredu sozio-ekonomikoaren sendotasuna ekarriko du.\nOsagaiak baditugu. I+G ekosistema sendo eta finkatu bat dugu, aldekoa, eta Zientzia, Teknologia eta Berrikuntzaren Euskal Sareak Gipuzkoan duen presentzia zabala da: 11 zentro teknologiko, ikerketa kooperatiboko 2 zentro, 4 BERC, ikerketa biosanitarioko institutu bat, I+G sanitarioko 2 erakunde, enpresen I+G arloko 26 unitate eta lau unibertsitate. Horiez gain, beste erakunde batzuk, eskaintzaren eta eskariaren arteko bitartekaritzakoak, zabalkundekoak eta bereziak.\nZentroek ezagutza sortzen dute, gai dira aurrerapenak eta teknologiak enpresetara egokitzeko, ikerketaren, garapenaren eta berrikuntzaren arteko lotura izateko produktu berriekin.\nEra berean, Gipuzkoa beti izan da lurralde ekintzailea, eta oso ekosistema indartsua du BIC Gipuzkoa bezalako eragileekin, laguntza ekonomikoekin eta monitorizazioarekin laguntzeko prozesu osoan zehar: proiektuaren sorreratik hasi eta merkaturatze nahiz hedatze fasera arte. Hala ere, enpresa sorreraren moteltzea, industria arloan, eta ekintzailetza bokazioaren ahultzea, bertan gozo egoteko joera gero eta handiagoa duen gizarte batean, ahaztu ezin ditugun errealitateak dira.\nEgia da krisi garaian Gipuzkoako enpresek estatuko enpresek baino sendotasun handiagoa erakutsi zutela eta enpresa itxiera gutxiago gertatu zirela. Hala ere, ekonomiaren susperraldian, enpresa ekimenen sorrera ere motelagoa izaten ari da.\nTalentu handiko harrobia ere badugu; izan ere, biztanleen % 43k erdi mailako edo goi mailako lanbide ikasketak ditu, eta %25ek baino gehiagok unibertsitate prestakuntza du. Ospe handiko unibertsitateak ditugu, eta industriaren beharrekin bat datorren Lanbide Heziketako eta prestakuntza dualeko eredu bat dugu. Txanponaren beste aldean, gero eta zaharragoa den eta profil teknologikoen gabezia duen gizartea gara, eta, beraz, STEAM ikasketak sustatzearen eta horietan emakumeen parte hartzea bultzatzearen alde lan egin behar dugu.\nEra berean, kontuan hartu behar dugu kooperatibismoak Gipuzkoan duen pisua, 33.000 lanpostu baino gehiago sortzen dituzten 880 enpresa eta sozietaterekin. Ez dugu ahaztu behar langileek kudeaketan eta jabetzan parte hartzearen alde lurralde gisa egiten ari garen apustua, ezta enpresa kultura berria ere, pertsona ardatz duena. Langileen inplikazioaren eta enpresen errotzearen aldeko apustua egitea etorkizunaren aldeko apustua egitea da. Eta jarraitzeko bokazio hori, zalantzarik gabe, enpresa-arloko I+G+b-rako haztegi egokia da.\nGipuzkoa lurralde txikia da, ehun ekonomiko eta sozial aurreratua duena, baina ezin da atzean geratu esparru horretan. Are gutxiago kontuan hartzen badugu ezagutza aurreratua, bizi dugun eraldaketa teknologiko sakonarekin lotuta dagoena, gero eta gehiago, aktiborik garrantzitsuena dela lehiakortasun ekonomikoari begira.\nHorrek guztiak estrategia eta ikuspegi argia eskatzen du, baita ausardia, lankidetza eta abilezia ere eragina izan nahi dugun sektoreak mugatzeko orduan. Kasu honetan ere baliagarria da arrautza guztiak saski bakarrean ez jartzeko gomendioa, baina ezin dugu beste muturreraino eraman, gure ahaleginak sakabanatzera eramango lukeelako.\nAldundian oso argi daukagu I+Gko aurrerapenak ez direla inprobisatzen. Talde bat sortzea, ikerketa ildo batzuk garatzea, egunean egoteko behar diren azpiegiturak eta ekipamendua sortzea eta mantentzea, inbertsioak dira, baina denbora, ahalegina eta baliabideak eskatzen dituzte, eta fruituak ez dira berehala ikusten. Gaur egungo egoera pertsona, enpresa, erakunde eta administrazioek egindako ahaleginaren emaitza da.\nJardunaldiaren helburura gehiago mugatuz, eta zuen presentzia aprobetxatuz, Aldundia garatzen ari den lan ildoetako batzuen zirriborroa egin nahi nuke, baita horiek dakartzaten aukerena ere.\nAlde batetik, ekosistemari emandako babesa dugu:\nGipuzkoako Zientzia, Teknologia eta Berrikuntzaren Euskal Sareari laguntzea, laguntza programaren bidez. Hain zuzen ere, onartu berri dugu 2020ko deialdia, 4,3 milioiko zuzkidura izango duena. I+Gko eta inbertsioko proiektuetarako laguntzak ere baditugu Sareko zentro guztiekin, babes berezia eskainiz enpresetako I+G unitateei, bai horiek sortzeko, bai beste zentro batzuekin lankidetzan aritzeko. Azken deialdi hori martxoaren hasieran onartuko dugu.\nLaguntza bereziak estrategikotzat jotzen diren arloetan proiektuak eta inbertsioak egiteko: elektromugikortasuna, zibersegurtasuna, 4.0 gastronomia, 4.0 industria, zahartzea, Biozientziak Fundazioa … Kasu askotan I+G zuzenean babesten ez duten arren, berrikuntzaren aldeko ingurunea sortzen dute edo I+G horren aplikazioa bultzatzen duten erakustaldi-proiektuak ahalbidetzen dituzte. Lan hori guztia Eusko Jaurlaritzaren espezializazio adimenduneko RIS3 estrategiarekin bat etorriz egiten ari gara. Azken batean, helburua da espezializatzea ondo kokatuta gauden eta kalitatezko enplegua sortzeko eta ekonomia bultzatzeko gaitasun handiagoa duten sektoreetan.\nEskualdeko garapen-agentziei laguntzea, enpresen eta I+Garen arteko edo enpresen beraien arteko bitartekari gisa, teknologiak aplikatzeko esperientziak partekatzeko. Garapen agentzien kapilaritatea oso garrantzitsua da, bereziki enpresa txiki eta ertainetara iristeko.\nTalentua erakarri eta atxikitzeko laguntza, bai maila zientifiko goreneko talentua, bai enpresek behar dutena. Hemen hainbat programa aipa ditzakegu: Fellows, Gipuzkoako Sareko zentroetara izen handiko zientzialariak erakartzeko laguntzak ematen dituena; Talentia Skills, unibertsitateetako ikasleen arteko konpetentziak bultzatzen dituena; edo Gipuzkoa Talent Forum, enpresak eta kanpoan ikasten edo lan egiten duten eta beren gaitasunak hemen garatu nahi dituzten lurraldeko gazteak harremanetan jartzen dituena.\nEnpresentzako laguntza ere badugu:\nEnpresetako I+G unitateetarako laguntzez gain, enpresek produktuak garatzeko nahiz ekoizpen eta antolaketa prozesuak hobetzeko egiten duten I+G ere bultzatzen dugu hainbat programaren bidez. Berrikuntza irekia, geratzeko iritsi den beste errealitate bat da.\nETEetatik ere bereziki gertu gaude, teknologiak ezagutzeko eta txertatzeko egiten ari diren ahaleginean. Enpresa txikiak pisu handia du lurraldeko ehun ekonomikoan, batez ere industrian. Sektore horretan, Gipuzkoan 900 ETE industrial baino gehiago daude, eta horiek, oro har, Gipuzkoako industriaren enplegu osoaren ia erdia sortzen dute. Horregatik, laguntza deialdiek ehun hori guztia eraldatzeko funtsezkoak diren gaietan eragiten dute, hala nola digitalizazioan eta fabrikazio aurreratuan. 4.0 paradigma da hori, dagoeneko hemen dagoena eta gure industria finkatzeko palanketako bat izan behar duena, hau da, gure ekonomiaren motor handienetako bat.\nEkintzailetzari laguntzea Aldundiaren ekintzaren beste zutabeetako bat da.\nBeste batzuen artean, oinarri teknologikoko enpresa berriak sortzearen alde egiten da. Enpresa horien abiapuntuak dira, batetik, I+G, Txekin programarekin, eta, bestetik, barne-ekintzailetza, enpresa batean I+G arloan egindako ahaleginetik abiatuta negozio berri bat sortzen duena. Legealdi honetan, bereziki azpimarratuko dugu azken lan ildo hori, gehien eskatzen denetako bat delako, eta ideiarik onenak, askotan, dagoeneko martxan dauden eta beste proiektu berri batzuetan adarkatzen diren proiektuetatik eratortzen direlako. 2018an, 1,5 milioi eurotik gorako inbertsioarekin, Aldundiak 388 enpresa sortzea eragin zuten 483 proiektu lagundu zituen, enpresa horietatik 234 emakumeek sustatutakoak, eta 45 start-ups edo oinarri teknologikokoak.\nTresna desberdinen artean, fiskalitatea ere badago.\nGipuzkoak enpresen I+G bultzatzearen aldeko apustua egiten du argi eta garbi, zerga politikaren bidez. 2020rako 8.510.000 euroko gastu fiskala aurreikusi da I+Gko kenkariagatik.\nHalaber, mezenasgoaren zerga-pizgarrien bidez, kenkariak aurreikusten dira sareko zentroetan eta estrategikotzat jotzen diren arloetan ikerketarako funtsak ematen dituzten enpresentzat.\nAzkenik, dagoeneko zeharka agertu bada ere, aipatu nahi nuke, batetik, Etorkizuna Eraikiz ekimena, zeinaren bidez esperimentazioan oinarritutako proiektu pilotuak abian jartzen ari garen, eta, bestetik, lurraldeko elkarte-, ekonomia- eta ikerketa-ehunarekin eta herritarrekin dagoen lankidetza. Etorkizunari begira ditugun erronkei aurrea hartu nahi diegu, lankidetza publiko-pribatuaren eta erakundeen eta gizarte antolatuaren arteko elkarlanaren bidez, lurraldeak dituen arazo konplexuei irtenbide konplexuak ematea ahalbidetuko duten proiektu esperimentalak gauzatuz. Horrela, Gipuzkoa elkarlaneko gobernantzaren mundu mailako mapan jarriz.\nAurten, planak 22 milioi euroko aurrekontua izango du, horietatik 14 milioi martxan jartzen ari garen erreferentziazko zentroetara bideratuko direlarik (zahartzea, zibersegurtasuna, gastronomia digitala, elektro mugikortasuna eta euskarazko ikus-entzunezko edukien sorkuntza), eta 32 proiektu esperimental izango ditu: aurreko legealdian garatzen hasi ziren zortzi proiektu eta sartu berri diren 24 proiektu.\nEsan dezakegu Etorkizuna Eraikiz dela Gipuzkoako politika publikoen I+G laborategi handia, eta arlo horretako hainbat ekimen bultzatu, dinamizatu eta katalizatuko dituela, lurraldean dauden potentzial, ezagutza eta ideia guztiak maximizatuz, eta punta-puntako herrialdeetako jardunbide egokiak ere aztertuz.\nEsan gabe doa ekimen horiei buruzko informazioa zabaldu edo ekimenetan parte hartu nahi duzuen guztiok zuen esanetara naukazuela.\nAzken batean, I+Gri buruz hitz egitea gure ekonomiaren etorkizunaz eta gure lehiakortasunaz hitz egitea da. Gure ongizatearen oinarriak indartzeaz, berdintasunean oinarritutako gizarte bat izateaz, eta hori guztia iraunkortasun ekonomikoa, soziala eta ingurumenekoa bermatuta egiteaz ari gara. Erronka kolektiboaz hitz egiten ari gara, pertsonei, haien hazkundeari, haien balioei eta eskumenei lotutako erronkaz. Beraz, prozesu horretan gizarte osoa, gure enpresak eta gure elkarteak inplikatu behar ditugu, teknologia berrien ezagutzak eragile sozio-ekonomiko guztietan eragina izan dezan.


Loraldi Elkarteak Eva Isasiren eta Efrén G. Frechillaren bi koadro zozkatu ditu Txernobil Elkartea laguntzeko - - Aiaraldea.eus\nLoraldi Elkarteak Eva Isasiren eta Efrén G. Frechillaren bi koadro zozkatu ditu Txernobil Elkartea laguntzeko\nUrduñako Udala 2022-05-02 12:51\nEva Isasik eta Efren G. Frechillak lagatutako bi koadroen zozketa burutu du gaur, apirilaren 29an, Urduñako Loraldi emakumeen elkarteak, Txernobil Ekartea Elkartearentzat dirua biltzeko, Ukrainari laguntzeko abian duen kanpainaren barruan, hain zuzen. Txartelak salduz lortutako diru guztia elkarte horri emango zaio.\nZozketa Alondegia Gizarte Etxean egin da, 12:00etan, eta bertan Loraldiko hainbat kidek parte hartu dute, baita margolan baten egileak berak ere. Izan ere, Eva Isasi margolaria txartel irabazleak poltsatik ateratzeaz arduratu da.\nIrabazleek maiatzaren bukaeran jasoko dituzte koadroak, Loraldi elkartearen lokalean. Koadroek 300 euro baino gehiagoko balioa dute.


Errekalde lorategiko horma konpondu egingo du Bergarako Udalak - Bergara - Goiena.eus\nErrekalde lorategiko horma konpondu egingo du Bergarako Udalak\nJulen Iriondo 2016-01-08 11:48\nErrekaldeko horman lanak egiten.\nErrekalde jauregiko lorategiari jarraipen teknikoa egiten ari zaio azken hilabeteotan Udala; izan ere, horma erortzen ari da pixkanaka. Txosten teknikoa eginda, Sestra enpresari esleitu diote horma egonkortzeko proiektua. Laster hasiko dira lanak, eta kalea itxi egingo dute orduan, segurtasunagatik.\nAzken hilabeteotan, Bergarako Udala Errekalde Jauregiko lorategiko hormari jarraipen teknikoa egiten ari da. Izan ere, horma, pixkanaka-pixkanaka, erortzen ari da. Hala, lehenik eta behin, benetako egoera zein zen jakin eta egin beharreko obra zein izango zen zehazteko txosten teknikoa egin zen. Txosten teknikoa eskuan, Sestra enpresari esleitu zioten eustorma egonkortzeko proiektua.\nHorrez gain, eta proiektuaren oinarria sendo finkatzeko, Udalak azterketa geoteknikoa enkargatu zuen, eta urtarrilaren 5ean izan ziren azterketa geoteknikorako behar diren laginak hartzen.\nAzterketa guztiak eginda, epe motzean hormaren konponketa lanak egiten hastea aurreikusten du Udalak. Obrek irauten duten bitartean, kaleak itxita egon beharko du lanak behar bezala egin eta herritarren segurtasuna bermatzeko.


Pascual Andagoiakoa - Wikipedia, entziklopedia askea.\nPascual Andagoiakoa (Andagoia, Kuartango, Araba, 1495 - Cusco, Peru, 1548ko uztailaren 18a) Espainiako Armadako militarra, konkistatzailea eta esploratzailea izan zen. Panama Hiriaren sortzaileetako bat izan zen, eta baita europarrentzat Peru aurkitu zuena ere.\nKuartango, 1495 (egutegi gregorianoa)\nCusco, 1548 (egutegi gregorianoa) (52/53 urte)\nGazte-gaztetan itsasoratu zen, 19 urte zituela, Erdialdeko Amerikarantz. Panama izan zen lehenengo geldialdia haren ibilbidean, eta bertan Pedro Arias Dávilaren taldekidea izan zen hiriburua sortzean 1519an. Bi urte geroago, Kolonbiako kostalde atlantiarretik barrena ibili zen, San Juan ibairaino, eta gobernadore izendatu zuen bere burua. Amerindiarrekin izugarriki krudela izan omen zen agintean. Inka Inperioaren berri izan zuen, eta baita urre eta zilar ugari zituen Pirú izeneko lurraldearena ere. Gaixorik, Francisco Pizarro, Diego de Almagro eta Hernando de Luqueren esku utzi behar izan zuen lurralde hori konkistatzeko eginkizuna.\nGorabehera batzuen ondoan (Santo Domingon egon zen erbesteraturik), Panamara itzuli zen 1534an. Bertako gobernadore izendatu zuten 1539an. Hego Amerikara itzuli zituen berriz ere begiak, eta Pizarroren aurkako gudan galdu zuen bizitza (Cusco, 1548). Relación de los sucesos de Pedrarias Dávila en las provincias de Tierra Firme y Castilla del Oro idatzi zuen obran Davilaren eta bere bizitzaz gainera, Peruko konkista ere kontatzen du.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/12/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n(Gaztelaniaz) "Andagoya, descubridor del Perú", euskonews.com\nAzken aldaketa 20 urria 2019(e)an, 01:05(e)tan\nOrriaren azken aldaketa: 20 urria 2019, 01:05.


Onena 24 musika tatuajeak diseinu ideiak gizon eta emakumeen - Tatuajeak Art Ideas\nBest 24 Musika Tatuajeak diseinatzeko ideia gizonezko eta emakumezkoentzat\nsonitattoo Uztaila 18, 2016\nUrteetan zehar, pertsona batzuek tatuajearen erabilera lotzen dute portaera matxista irudikatzeko modu gisa.\n1. Cute neck tutu tatari buruzko ideiak\nEzer ez da musika bezain gozoa. Ez dago gizakirik #music modu batean edo bestean. Horregatik, musikaren tatuaje jende askoren artean diseinu ezaguna bihurtu da.\n2. Musika-oharra tatuaje-diseinuaren ideia neska hankan\nHanka ezin da musika #tattoo tinta daitekeen gorputzaren zati txarra izan. Noiz egin ederra, zure hanka maite duzu.\n3. Musika tatuaje ideia bakarra gizonezko besoetan\nEskuak hobeto begiratu dezake hau bezalako tatuaje bat lortzen duzunean. Musikaren oharra eskuz idatz daiteke. Gizonak eta emakumezkoek diseinu hau erabil dezakete.\n4. Cool music lyrics tatuaje diseinu ideia neska armarako\nEdertasuna beholden begietan datza eta musika tatuaje honek ez du istorio oker bat esaten. Zalantza ederra ari bazara, musika # diseinuak desberdintasun osoa egiten du.\n5. Musika txikiaren oharrak belarriaren atzean dagoen tatuaje-ideia\nBelarria eta musika eskuz egiten dira. Pentsatu belarriaren atzean dagoen musika-ohar bat. Ederra da eta urrun dago begi bitxiak. Hala eta guztiz ere, arreta erakartzen du ikusten den bakoitzean. Zer deritzozu diseinu honi?\n6. Cool music tatuaje neska hanka gainean\nChic itxurak musika tatuaje diseinu bikaina lortzeko. Ez dago konturatzen zein neurritan jendeak zure musika tatuaje ederra nola ez dakien inguruan hitz egiteko.\n7. Cute music tatuaje ideia ladies hankan\nEz dago sexuen artean segregazioa horrelako musikako tatuajeei dagokienez. Musika tatuajeak modako osagarri bihurtu dira, horregatik, horrelako diseinu bat lortzeko prest dauden gizon eta emakumeak ikusten ditugu.\n8. Inspired music tatuajea eskumuturraren gainean\nEzin duzu ukatu musikaren tatuaje-diseinua ez dela ederra. Musika tatuaje hau bezain zoragarria denean, jende asko beti begiratuko luke.\n9. Musika tatuaje ederra orkatilan\nEgin behar duzun lehenengo gauza da diseinu harrigarri batekin lagunduko dizun artista trebea lortzeko.\n10. Koloretako musika tatuaje-diseinuaren ideia neska-en eskumuturrean\nMusika hau bezalako tatuajeak gorputzaren edozein ataletan inprimatzen dira. Zure gorputzaren atal honetan duzunean, ez du itxura bikainagoak bilatzen.\n11. Musika tatuaje-diseinua emakumezkoaren sorbaldan\nMusika tatuaje hau lortzeko kostua agian ez da garestia izanen duzun bezala. Musika tatuaje bat lortzeko merkean eskaintzen diren zerbitzu ugari daude.\n12. Koloretako musika tatuaje ladies eskuan\nHorregatik, jende askok orain artistak erabiltzen ditu musikako tatuaje harrigarriak lortzeko. Egunaren amaieran guztiontzat estimatzen duzuna zara.\n13. Tatuaje ederra tinta idazlearen ideia ladies eskuan\nJende askok uste du errotik ezagutzen diren tintak diseinatzen dituztenak. Irudiaren iturburua\n14. Musika tatuaje sinplearen ideia eskumuturrean\nTatuajeak leku batzuetan debekatuta daude, tatuajeak gangster gisa kontsideratzen dira. Irudiaren iturburua\n15. Musika tatuaje tinta handia gizonen gorputzari buruz\nDenbora gauza asko aldatu da eta tatuajeak #idea bilakatu dira, jendeak tatuajeak erabiltzen dituelako. Irudiaren iturburua\n16. Ladies music tatuaje tinta eskumuturrean ideia\nMusika tatuajeak egiten dituzten musikariak bakarrik dira, baina edonork tatuaje horiekin mezuak transmititu ditzake. Diseinu honen erabilera sinplea edo konplexua izan daiteke. Erabiltzen duzun ohar mota erabakitzeko bat zara. Irudiaren iturburua\n17. Inspired Music tatuajea diseinatzeko ideia emakumea atzera\nMusika-maitale askok diseinu horren erabilera egiten dute, emozio, sormen eta maitasun musikaz libreki adierazteko. Irudiaren iturburua\n18. Musika tatuaje sinplea gizonezkoen eskuetan\nBeste diseinu batzuk ere gehi ditzakezu zure tatuaje musikariari adierazi nahi dituzun esamolde asko emateko. Irudiaren iturburua\n19. Super musikaren tatuaje-diseinua emakumearen ideia atzera\nMusika tatuajeak 20 mendean izan dira. Musika tatuajeak erabiltzen ari zarenean, ziurtatu zure istorioa kontatuko duen diseinu ezin hobea duzula. Irudiaren iturburua\n20. Musika oharra tatuaje tinta orkatilan\nMusika tatuajeak marrazten dituzten jende gehienak tatuaje horren esanahia eta haien bihotzetara daramate Irudiaren iturburua\n21. A cool tatuajea diseinatzeko ideia neska sabelean\nBeti esango dizugu tatuaje-marrazki bat egin aurretik egin dezakezun onena zure ikerketak lehenbailehen egitea dela. Irudiaren iturburua\n22. Maite eta musikari tatuaje neskak orkatilan\nZure nahiaren oharrak eta tresnak gehitzea zure tatuaje itxura hobea eta polita izan daiteke. Ez da ezer uzten, arrosa-lorea, skull, animalia-diseinuak edo zure istorioa pasatzeko erabili nahi duzun edozein motatako gehitzea. Irudiaren iturburua\n23. Cool Musical tinta tatuaje gizon eskuz\nMusika tatuaje ugari dago interneten. Harrigarria bada ere, Interneten agertzen diren musikaren tatuajeak zure gorputzean oso bestelakoak izango dira. Irudiaren iturburua\n24. Musika tatuaje diseinu tinta emakumeen gorputzari buruzko ideia\nMusika-genero mota ugari daude, zure gorputzean diseinua idazten ari zarenean irudikatzeko. Onena da zure gorputza tinta aurretik erabili nahi duzun nota mota ikertzea.\nDiseinua bizirik irauteko gauza askoren oroigarri gisa erabil daiteke. Musika melodia da, eta horri esker diseinuaren erabilerarekin loturiko bizitza maite dutenek soilik mantentzen dute. Irudiaren iturburua\nEgin klik hemen Musika Tatuaje gehiago lortzeko\nakuarela tatuajebularrean tatuajeakelefante tatuajeLotus lore tatuajehenna tatuajemusika tatuajeakkoi fish tattoodiamante tatuajetatuaje gurutzatuaktximeleta tatuajeakLuma Tattookoroa tatuajeakmoon tatuajeakcute tatuajeakiparrorratza tatuajeaingeru tatuajeakigo tatuajeakeguzki tatuajeakarrow tatuajecat tatuajeaktatuaje tribalakOrkatila tatuajeakneskentzat tatuajeaklehoien tatuajeaklepoko tatuajeakrip tattoosolagarroa tatuajebegi tatuajeaingura tatuajeakbeso tatuajeaktatuaje infinituascorpion tatuajearreba tatuajeakonena lagun tatuajeakcherry blossom tatuajeatzera tatuajeaklore tatuajeakoinez tatuajeaktatuajeak gizonentzatmanga tatuajeakzodiako zeinu tatuajeakmehndi diseinuaarrano tatuajeakBihotz tatuajeakbikote tatuajeaktatuaje ideiakhegazti tatuajeakmaite tatuajeakTatuaje geometrikoakeskuko tatuajeak


CORONAVIRUSetik isolatzeko babesa | Arizmendi ikastola\nLanbide Heziketako Erizaintzako ikasleek Norbera Babesteko Ekipamenduaren (EPI) gaia garatu dute, bai eta horiek erabiltzeko irizpideak ere COVIDaren esposizioaren aurrean. Pandemiaren ondorioz, irakasgai berria eta berezia da.\nAurreko ikasturtean online eman zuten ekainean, eta konfinamenduaren ondoren, tailer praktiko labur bat egin zuten. Tailer hauetarako, oso lagungarria izan zen aurreko urteko martxoan ikasle batzuek bizi izan zuten esperientzia erreala ezagutzea. Pandemiaren momenturik txarrena izan zen, eta oso une gogorrak bizi izan zituzten, esperientzia gutxi eta une hartan COVID-19ri buruz zegoen ezjakintasuna zirela eta.\nIkasturte honetan ikastolan lantzeko aukera izan dute. Irailean praktiketara joan beharko dute, baina orain, prestakuntza eta ezagutza gehiagorekin.\nArgazkietan ikus daitekeenez, aurpegiko maskara, amantal iragazgaitza, FFP2 maskara, galtzerdiak, txanoa, mahukak… osatzen dute Norbera Babesteko Ekipamendua.


Hauek dira Huawei-k hurrengo IFA 2016 | n aurkeztuko dituen bi telefono adimendunak Gadgeten berriak\nHauek dira Huawei-k hurrengo IFA 2016an aurkeztuko dituen bi telefono adimendunak\nHuawei ekitaldiak prestatu ditu datorren irailaren 1erako, berriro ere Berlinen ospatuko den IFA hasi aurretik. Egun honetan beste fabrikatzaile batzuen beste ekitaldi bat ere izango dugu, beraz, askok jada egun hau Berlingo ekitaldiaren benetako hasiera dela uste dute.\nHasieran, ia guztiok pentsatzen genuen Huawei Mate 9-rekin ofizialki topa genezakeela, baina aukera hori erabat baztertuta dagoela dirudi eta gehiago, berea dela Huawei-k agerian utzi du ofizialki bi terminal aurkeztuko dituela, eta inolaz ere ez da espero den Mate 9 izango.\nTxinako fabrikatzaileak argitaratutako informazioarekin batera, Evan Blass ezagunak (@evleaks) bere profil ofizialaren bidez mezu bat argitaratu du Twitterren, ofizialki aurkeztuko diren Huawei gailu berriak izango direla baieztatzeko. Huawei Nova eta Huawei Nova Plus, tabletaz gain MediaPad M3.\nHuawei Nova, Nova Plus eta MediaPad M3 merkaturatzea IFAn.\n- Evan Blass (@evleaks) Abuztua 29, 2016\nMomentuz bi telefono hauei buruz oso informazio gutxi dakigu, nahiz eta zurrumurru batzuek esan dutenez, gama ertaina deiturikoa hanpatuko lukete. Gainera, ezagutu ahal izan dugun Huawei Nova emakumezkoei zuzenduta egongo litzateke, nahiz eta ez dakigun hori gertatzeko arrazoiak. Irtenbidea, irailaren 1ean.\nZure ustez, Huawei-k laster topatuko ditugun smartphone berriekin harrituko gaitu?. Esan iezaguzu zure iritzia eta pentsamenduak mezu honetako iruzkinetarako gordetako espazioan edo bertan gauden sare sozialen bidez.\nArtikuluaren bide osoa: Gadgeten berriak » General » Berri » Hauek dira Huawei-k hurrengo IFA 2016an aurkeztuko dituen bi telefono adimendunak


FORUEN ABOLIZIOA | Foruak eta Liberalismoa\n← ZERGA SISTEMA\n1839KO URRIAREN 25EKO LEGEA →\nKarlistek Hirugarren Gerra Karlista galtzearen ondorioz, legearen bitartez foruak abolitu zituen. Dena den, Canovas ez zegoen eusko foruen kontra; hain zuzen ere, urte batzuk lehenago, foruei buruzko liburu bat prolongatu zuen, eta bertan foruak goraipatzen zituen. Arazo nagusia foruen birnegoziatze prozesuan parte hartu zuten eusko foru zale liberalen jarrera gogorra izan zen, foruei buruzko adostasun berri bat lortzea ezinezkoa bihurtuz.\nLege horren bitartez Foru Aldundiak desegin zituen desobedientzia zibila egiteagatik eta, derrigorrezko soldadutza eta Estatuko Ogasunari zergak ordaintzeko agindua ezarri zituen. Hala ere, foruak abolitzean, esparru juridiko, ekonomiko eta administratibo berria ezarri zen: Ekonomia Ituna (1878ko otsailaren 28an arautu zena).\nDenboran zehar lurralde komunitateak, hala nola, aran, zonalde,.. bere bizimodua antolatzeko ohitura eta usadioak garatu zituzten, hauek lege bilakatu ziren eta haren izena forua da. Lege hauen multzoa osatzen zuten Erregimen Forala. Hiriek ere foruak izan zituzten, hiriaren sortzailea, jendea erakartzeko ikuspuntu ekonomiko eta sozialetik erakargarriak ziren legeak foruetan jartzen zituzten (jaunari aurre egiteko). Penintsulako erreinu guztietan foruak zeuden, bertako biztanleen bizimodua eta haien harremanak nagusiekin arautzen zituzten. Egoera hau Felipe V-rekin aldatzen hasi zen, lurralde guztiak ezaugarri berdinekin batu nahi zituenean. Euskal Herrikoak mantendu ziren, euskaldunak Suzesio gerran honen alde agertu zirelako.


SUMMA ALDAPETA IKASTETXEA Berezko Izaera\nSUMMA Aldapeta ikastetxea hiru kongregazio erlijiosoren eskaintza bat da, hala nola, Gure Ama Mariaren Lagundia (ODN), Maria Sortzez Garbiaren Alabak (FMI) eta Mariaren Lagundia (SM) kongregazioena. Hirurek helburu argi batekin batu dituzte beren proiektuak eta hezkuntza-esperientziak: Ikastetxearen eskaintza jaso nahi eta onartzen duten Donostialdeko ikasle zein familiei ahalik eta hezkuntza-eredurik onena eskura jartzeko helburuarekin, alegia. Horrez gainera, eta Batxilergoari dagokionez, beste Ikastetxeetatik datozen ikasleei ere etapa horretan ikasketak egiteko aukera emango die.\nIkastetxe honek hezkuntza eskaintza zabala dauka, adin desberdineko ikasle kopuru handi bati zuzendua. Hiru kokagune dituen Ikastetxea denez, ikasleen bakarkako ezagutza, laguntza, jarraipena eta gertutasuna ahalbidetzen ditu.\nGure Hezkuntza Proiektua, gizabanakoaren eta bizitzaren kristau ikuskeran oinarritzen da. Bere ikasleak, Ebanjelioaren baloreen arabera hezi nahi ditu.\nHeziketa lana familiarekin eta gizartearekin partekatu nahi ditu egungo testuinguru kultural eta sozialean. Maria da gure hezkuntza lanaren inspirazio iturri.\nSumma Aldapeta ikastetxea, Euskal Eskola Kristauaren eskaintzaren zehazpen bat da. Bat egiten du goitik behera Eliza Katolikoaren misio ebanjelizatzailearekin, eta berorrek Hezkuntza arloan duen presentzia eta lekukotasunarekin, gizartearen esku bere hezkuntza¬ondarea eta bere hezitzaileen profesionaltasuna jarriz. Heziketa lanean lankide eta arduradun nagusi diren gurasoen konfiantza erabatekoa dauka.\nHezkuntza kontzertuei heldu die mota guztietako ikasleen integrazioa erraztearren. Gure ikastetxean, beharrik handieneko ikasleek lehentasunezko arreta jasoko dute.


Heriotzaren boleroak | Gizartea | Berria\nGazterik ezkondu zen Margarita, 17 urterekin. Umeak etorri ziren jarraian. Hala ere, denbora izan zuen Historia ikasteko. Egun batean, senarra Miamira joan zen, aita bisitatzera. Ez zen gehiago itzuli.\nEmakumeak lanean jardun zuen hiru seme-alabak aurrera ateratzeko: bi mutiko eta neskato bat. Gaur, erretiratua egon arren, turistei alokatzen dizkien gelak garbitzen ditu. Ez du umorea galtzen. Aitonaren kantak gogoratzen ditu, eta noizean behin kantatzen ditu. Galizieraz, gizonak ez baitzekien ondo espainieraz.\n«Semeari ere gustatzen zaio arropa plantxatzea», azaldu dio turistari, alkandora lisatzen ari dela ikusita. Isildu da, une batez. «Zergatik hitz egiten dut orainaldian semeari buruz, hilda badago?».\nAirean kanta zaharrak entzuten dira. Izan ere, goizero musika aditzen da Margaritaren etxean. Musika mota jakin bat, besterik ez. Ernesto Lecuonaren doinua —artista kubatar mitikoa Daina Chavianoren Amodio infinitoen uhartea nobelako pertsonaietako bat da—. Edo boleroak: Daniel Santos, Benny Moré... —Moré ere agertzen da Chavianoren lanean—. El Benny. El Bárbaro del Ritmo: «Errealitatea jaiotzea eta hiltzea da. Zergatik bizi hainbesteko antsietatearekin?».\nNola eraman heriotzaren zama gainean? Nola bizi dugu geure eta maite dugun jendearen heriotza hemen? Eta beste herri eta kulturetan? Hori guztia azaltzeko saioa da Heriotza erakusketa, San Telmo Museoak eratu duena. Seguruena, ez digu azken hatsaren aurrean sentitzen dugun egonezina guztiz arinduko, baina hausnartzeko balio dezake.\n38 urte zituela hil zen Margaritaren semea, Santiagon. Lanera joana zen bertara, eta hantxe geratu zen, Txilen. Bere buruaz beste egin zuen. Tiro bat ahoan. Emakumeak haren arropak gordetzen ditu armairuan. Semea hil ondoren, ospitalera eraman zuten, depresioak jota. Ez zuen ezer jaten. Hiltzeko arriskuan zegoen, baina alabak hilabete batzuk lehenago oparitutako katemeari esker suspertu zen. Haren laguntzarik gabe animalia hil egingo zela xuxurlatu zion neskak, ohearen ondoan. Eta andrea pixkanaka-pixkanaka sendatzen hasi zen. Katua etxean du. Inor sartzen denean, harengana hurbiltzen da, miauka. «Edozeinekin joaten da; jinetera bat da», dio Margaritak, barrez.\nHilezkortasunaren ametsa ere aipatzen da Donostiako erakusketan. Inork ez du hil nahi. Horixe esaten dugu, hauxe badakigu ere: badagoela jenderik, beste desiorik ez duenik, mugaren mugara iritsi delako. Egunotan ikusi ditugu zenbait adibide. Batzuetan ez digute duintasunez bizitzen uzten. Batzuetan ez digute duintasunez hiltzen uzten.\nHil egingo gara, baina hilezkortasuna dugu amets. Ez guztientzat, baina. Guk eta guk maite ditugun pertsonek bizitzen segitzea nahi genuke. Zertarako, baina? Ez al dugu inoiz pentsatu zeinen aspergarria izango litzatekeen hilezkortasuna? Gure ametsa amesgaizto bihurtuko litzateke. Biziak balioa galduko luke. Hilko garela jakinik ere, ez dugu behar bezala aprobetxatzen eta gozatzen. Zer egingo genuke inoiz hilko ez garela jakingo bagenu? Zerk eraman, zerk bultzatuko gintuzke aurrerantz?\nGainera, betirako bizi nahi dugu, baina ez edonola. 80 edo 90 urteetara heldu, eta adin horrekin hilezkor bihurtu? Ez. Horrek ez gintuzke asebeteko. Gazteak izan nahi dugu hilezkor. Beti gazteak. Primeran. Burua %100ean. Goikoa eta behekoa. Inozoak. Zahartu? Inoiz ez. Geure gurariaz jabetu eta barre egiten digu heriotzak. Ez dakigu gero eta hurbilago dugula, egunen joanean. Bitartean, oraina aprobetxatu behar dugula esaten digute guruek. Eta orainik ez balego? Eta fluxu geldiezina izango balitz dena? Bizitzea iraganetik etorkizuneranzko etengabeko bidea besterik izango ez balitz?\nEgunero, boleroak entzuten dira Margaritarenean. «Semeak biziki maite zuen musika hau. Beti entzuten dut, hamarretatik hamaiketara. Berarekin egoteko modua da».\nGoizero, Habana zaharreko etxean, heriotza mingotsa hiltzen du El Benny-ren ahots gozoak. Eta andrearen begiak berpizten ditu, ordubetez.


Adunako herri eskola: 2019/04\nApirilaren 23an Liburuaren Nazioarteko Eguna ospatu zen. Gu oporretan geundenez, aste hau Literatura Astea bihurtu dugu. Atzo, Intza Alkain ipuin kontalaria, eskolara gonbidatuta hainbat ipuintxo kontatu zizkien Haur Hezkuntzakoei, horien artean, Kutxa bat.\nGaur berriz, Galtzagorriren Liburuen Altxorra kalera atera eta bikoteka bata besteari ipuinak kontatu dizkiete. Eguraldiak eta guzti lagundu digu, udaberriko primerako eguna izan dugu!\nOstegunerako ere, baditugu hainbat ekintza antolatuta, hala nola, Literatur Maratoia eta Liburu Azoka Txikia. Maratoia, goizean zehar, eskolako ikasleek irratitik ipuin desberdinak irakurri edota kontatuko dituzte, beraz, erne eta adi ibili!!\nAzoka berriz, zuek etxetik ekarritako liburuak eskolako atarian salgai jarriko ditugu. Bertan ateratako dirua Segundo Montesera bidaliko dugu.\nAnimatu zaitezte etortzera, baliteke liburuen artea altxorren bat topatzea.\nEta astea ondo bukatzeko, ostiralean, Lupe Lekuona ipuin kontalaria etorriko da Lehen Hezkuntzako ikasleei hainbat ipuin kontatzera.\nIkusten duzuenez, astea hizkiz eta ekintzaz beteta daukagu!\nGaia irakurketa, irakurzaletasuna\nZirkorrika Adunan 2019\nGaur arratsaldean korrika antolatu dugu herrian eta oso ondo pasa dugu gainera. Indarrak geratu zaizkionak gaur gauean (goizeko 3etan) parte hartu dezake berriz korrikan. Animo!!!\nNagusien gelakoak, hiruhileko honetan Europa ikasten aritu dira. Bertako lurraldeak eta hiriburuak ikasteko, honako jolasa sortu dute. Aspaldiko "Konekta" jolasa modernizatu egin dute Makey-makey erabilita, txapakume xafla, kableak eta beraien sormena. Hemen dituzue prozesuaren argazkiak baita nola egin zuteneko kontakizuna.\nIzugarrizko lana egin dute, benetan txalogarria!\nNorbaitek jolasteko ogoa baldin badu, etorri lasai eskolara, gonbidatuta zaudete!\nGaia Adunantxoak, STEAM\nWhen it’s time for bed,\nAnd put my pyjamas on.\nand I clean my teeth.\nThen we go to bed\nBut we don’t go to sleep.\nNo, we don’t go to sleep.\nBerritsu irratia 28. emanaldia\nAmaia, Xabat, Izaro, Xuhar, Uxue, Inhar, Eneko eta Anderri egokitu zaigu irratsaioa egitea. Oraingo honetan Ainhoa Artolazabal txirrindularia elkarrizketatzeko aukera izan dugu. Oso gustura gaude egindako lanarekin. Espero dugu zuei ere gustatu izana, eta irratsaioa berriz entzun nahi baldin baduzue, beheko estekan duzue entzungai.\nAinhoa Artolazabal ikasleekin


Zientzia eta teknologia | Aldapeta María Ikastetxea\nGure hezkuntza ereduaren oinarrizko tresna da teknologia.\nHezkuntza komunitateko eragile guztien hartu-emana ahalbidetzen duen teknonologia, irakaskuntza-ikaskuntza prozesuetan erabiltzen den teknologia.\nEsperimentazioa da zientzia ikasteko ardatza.\nTEKNOLOGIARAKO ESPAZIOAK ETA UNEAK\nEducamos eremu digitalaren baitan barneratzen ditugu hezkuntza komunitateko bizitzaren esparru guztiak.\n1x1 ereduari esker, teknologia eta mundu digitala barneratzen dugu irakaskuntza-ikaskuntza prozesuetan, lehen hezkuntzako 5. mailatik aurrera bereziki. Ukipen taulak dauzkagu gela bakoitzean. Mundu digitalaren baliabideak probesten ditugu gure ikasleen garapena eta autonomia indartzeko.\nTeknologia txertatu dugu gure espazio berrietan: sarbideak, argiztapena, klimatizazioa, emisioen kontrola, e.a.\nHaur hezkuntzan ekiten zaio espazializazio zientifikoari. Eta behin bigarren hezkuntzan eta batxilergoan, teknologia geletan eta fisikako laborategian burutzen da prozesua.\nHaien buruaren eta inguruko munduaren jabe bihur daitezen irakasten dugu zientzia eta teknologia, baita errealitate horretan arduraz joka dezaten ere.\nErrealitatearen gain arduraz jarduteko hezten dugu.\nReal Sociedad Challenge Erronka.\nRealaz hitz egitea Donostiaz eta bertako herritarrez hitz egitea da. Bikote banaezina da, Reala ezin baita ulertu bere zalerik gabe, ez eta zaleak Realik gabe ere. Txanpon beraren bi aldeak dira. Horregatik, Reala eta hiria elkartu dira, Donostia Sustapenaren bidez, Berrikuntzaren VII. Astearen esparruan, Reala bere zaleengana hurbiltzen jarraitzeko erronka bat abian jartzeko.\nAldapeta Maria Ikastetxea “Real Sociedad Challenge” erronka honetan parte hartu du lehenengo batxillergoko ikasleekin. 5 aste egon gara erronka honetan lan egiten eta izan dugun saria izugarria izan da, Errealak eta Donostiako sustapenak Aldapeta Maria Ikastetxeko 4 talde izendatu dituzte. Sariak banatzeko azken ekitaldia urtarrilaren 29an izango da, ostirala, 11: 00etatik 12: 00etara, Reale Arena estadioko palko inguruan.\n2. batxilergoko ikasleek Donostia Innovation Challenge (Donostiako Sustapenak proposatutako erronka teknologikoa) edizio berrian hartu dute parte. Gure talde bat "proiektu berritzaileena" aurkeztu izanagatik saritua izan da. Zorionak ikasle guztiei egindako lan bikainarengatik!\nEsperimentazio tailerrean neurriak landu ditugu. Umeen zapatak, gure urratsak eta dinosaurioenak erabili ditugu espazioak neurtzen ikasteko. Gozagarria benetan!\nZientzia eta ezagutza dira Gipuzkoako etorkizuna eraikitzeko euskarriak. Beraz, berebizikoa da gazteen jakin-nahia piztea, eta horixe da JAKIN-MINA programaren xedea.


Arbyren sare sozialek Cult Fan Fan Base dute Burger Box eskulturetarako - Bizimodua\nNagusia Bizimodua Sare sozialetan Fast Food Kate bat jarraitzera zoazenean, Arby-k izan beharko luke\nSare sozialetan Fast Food Kate bat jarraitzera zoazenean, Arby-k izan beharko luke\nAmesgaizto pertsonaia Arby-ren kutxekin egina.Arbyrena\nNork zekien ogitarteko kutxen eskulturak gauza zirela? Arbyren Twitter edo Instagram kontuak jarraitzen dituen edonor. Jatorrizko artea duten bezeroengan erakartzea taktika bitxia da janari lasterreko kateetarako, baina, kontuak kontu, funtzionatzen ari da.\nJanari lasterreko jatetxeak duela gutxi aurkeztu zuen SoulCalibur VI jokoaren Nightmare bideojokoaren pertsonaiaren ia zortzi metroko eskultura. Haien janari ontziekin osatuta dago.\nArby's sormen kaxen arteagatik ezaguna egin da azken urteotan, eta kartoizko eskultura ugari eraiki dituzte Twitter eta Instagram orrietarako, batez ere bideojokoen pertsonaien, animeen eta marrazki bizidunen inguruan.\n[protected-iframe id = 4c43fd4445787779adffc2c3d928b2e1-35584880-109399282 ″ info = // www.instagram.com/embed.js class = instagram-media]\nEta generoen zaleek, zalantzarik gabe, ohartu dira, ogitartekoen hornitzaileari kultu zerbait irabazten ziotela arlo horietan. Arby-ren kutxa artearen zaleek Instagramen ezagutza ematen dute.Arby's / Instagram\nnj gas zerga fakturaren testua\nJosh Martinek, Arby's-eko sare sozial eta digitalen zuzendari nagusiak, publizitatearen ikuspegi hau 'ikaskide zalea' dela esan zuen. Helburua da nitxo azpitaldeak eta zaletasunak maila pertsonalean konektatzea.\n[Sare sozialetako marka gehienak] gehiegi saiatzen ari dira beren edukiarekin produktu bat iragartzeko eta saltzeko. Dibertitzen ari gara eta interesekin lotura duten eta interesgarria / erakargarria iruditzen zaien edukia duten zaleekin konektatu nahi dugu, esan du Martinek.\nArby-k anime eta bideo jokoen azpikulturetan oinarritzen den arren, Martinek adierazi du aurretik beste ideia batzuk aztertu dituztela, besteak beste, kirola, ehiza, motorzaleak, halterofilia eta egurra lantzea bere kartoizko sorkuntzetan.\nOrdenak zerbait irrikatzen duenean, inork ezin dio bere bidea oztopatu #AssassinsCreedOrigins pic.twitter.com/we8yek6oVE\n- Arby's (@Arbys) 2017ko urriaren 27a\nGaur egungo etengabe biratzen ari den edukiaren merkatuan eta iragarki amaigabea dela dirudi norbaitek esaldi bat oihukatzen duen iragarki amaigabearen ondoren, zoriontsu den pertsona batek ogitartekoa ziztatzen duen bitartean, oso polita da marketin edukia brikolajea dela eta ikusleentzako egokituta dagoela. guztiz ondo prozesu motela eta zaindua izatearekin. (Jakina, Arby-k lehengoari nahiko ondo erantzuten dion arren, bere narratzaile gorakariak entzungor egin zien guztiei jakinarazi zien, HARAGIAK DITUGU! Ez al zaude ziur aurretik entzun duzun ala ez? Oh ... duzu.)\nAmesgaiztoaren estatua telebistako iragarki tradizionaletik izugarrizko aldaketa da eta munstro guztiz desberdina da. Zortzi lagunek 14 egun behar izan zituzten estatua egiteko, Los Angeleseko 2018 Anime Expo-n erakutsi zen.\nArby-rekin batera eraikitzeko proiektuak egiteko asmoa dago eta baita Amesgaiztoa eraikitzeko planak ere, esan dio Braganca-i Volpin Props-ek, Arby-rekin lan egiten duen sormen agentziaren ordezkariak, baina oraingoz ezin dituzte etorkizuneko asmo handiko proiektuen inguruko xehetasunak agerian utzi. piztia hau. Asmatu beren jario sozialak eskaera egin beharko dituzula zure pertsonaia gogokoena biziarazteko.\nLeihatilan bonbardatu zuten Netflixeko 10 film onenak\nGaia iluna (k): Ezagutu Trans Performance Duo College Kids Love-ren erdia\nZergatik J.K. Rowling-en 'Fantastic Beasts' Sagak huts egiten du gu liluratzeak\n'Rise of Skywalker' filmaren ondoren, hona hemen Lucasfilmek nola kudeatu beharko lituzkeen etorkizuneko 'Star Wars' filmak\nsgt piperra mono vs estereo\npisu galera pilula berrikuspen onena\nlider baten amaiera haurtzaroa\nbuffy-n jotzen zuen\nhillary clinton eta robert byrd\nzuhaitza emanez eta zuhaitz pozik zegoen


Gauez korrika agurtuko dute udara – Irunero\nGauez korrika agurtuko dute udara\nPosted on 2015(e)ko irailak 16 2015(e)ko irailak 16 by Irunero\nGero eta gehiago dira herri lasterketak Irunen eta inguruko herrietan. Laburrak, luzeak, lauak, maldatsuak, goizez egiten direnak, eta arratsaldekoak. Horregatik, zaila da jada lasterketen munduan proposamen berritzailea egitea. Gauez korrika aritzeak, baina, balio erantsia ematen dio lasterketari. Hori pentsatu zuten, behintzat, Irungo Gaueko Herri Lasterketaren antolatzaileek. 2012an jarri zuten martxan. Beraz, lau edizio beteko ditu aurten. Irailaren 19an izango da Irungo Gaueko Herri Lasterketa (20:30).\nUdako azken asteburua hautatu zuten Comarcaldea elkarteko antolatzaileek lasterketa kokatzeko. Erabakiaren arrazoiaren berri eman du Ángel Gonzálezek: “Udaren ondoren, jendea lanera bueltatzen da. Eta horrekin batera, kirola egiten hasten da berriro”. Kirol sasoiari ekiteko modua izan daiteke, beraz, parte hartzaileentzat. Lasterketa laburra da, 6,2 km-koa. Hortaz, ez du entrenamendu handirik behar. Prestaketa minimoarekin amaitu daiteke Gaueko Herri Lasterketa. “Hasiberrientzat oso egokia da. Guk asmo horrekin antolatu genuen”, onartu du Gonzálezek.\nDena den, maila handiko korrikalariak ere erakarri izan dituzte, ibilbide labur eta bizkorra tentagarria baita haientzat. Ibilbidea bakarrik ez, noski. Sariek ere erakartzen dituzte atletak. “Batzuentzat sariak ezinbestekoak dira. Baina arazo bat ere badute: maila handiko jendea erakartzen dutela. Horregatik egiten ditugu zozketak. Korrikalari popularrek ere sariak lortzeko aukera izan dezaten”, azaldu du Ángel Gonzálezek.\n308 parte hartzaile izan ziren 2012an, lasterketaren lehen edizioan. Aurten, 800 baino gehiago espero dituzte. Nahiko urrun dago oraindik kopuru hori. Hala ere, izen emateen erritmo motela ohikoa dela adierazi du Gonzálezek: “Azken astera arte itxaroten dute gehienek. Eguraldiaren iragarpenari begiratzen diote, nahikoa entrenatu ote duten hausnartzen dute, edo lagunaren azken erabakiaren zain egoten dira bestela”. Parte hartzaileen %50ek ematen du izena azken astean.\nLasterketaren beste kopuru deigarria, emakumeen parte hartzearena da, %45era iristen baita. Ez ohiko kopurua da herri lasterketetan. Aurten, bederatzi eta hamasei urte arteko haurrek ere parte hartu ahal izango dute lasterketan. Guztira, Gaueko Herri Lasterketak noizbait 2.000 parte hartzaile har ditzakeela uste du Ángel Gonzálezek, baina ez dutela komunikabideetan nahikoa zabaltzen. Ipar Euskal Herritik, esaterako, korrikalari gutxi hurbiltzen dira, ez dutelako lasterketaren berri izaten. “Gure lanak ere baditugu, eta ezin diogu antolakuntzari nahi bezain beste denbora eskaini”, nabarmendu du Gonzálezek.\nLasterketa antolatzeko gestioak errazteko sortu zuten Comarcaldea elkartea. Ez du beste helbururik, momentuz. Lasterketaren egunerako, Txingudi Atletismo Taldeko kideen laguntza jasoko dute aurten ere. Guztira, 50 lagun inguru ariko dira antolakuntzan. Irailaren 19an, iluntzeko zortzi eta erdietan irtengo da Gaueko Herri Lasterketa. San Juan plazan egongo dira irteera eta helmuga. Tartean, sei kilometroko ibilbidea osatu beharko dute korrikalariek, Irungo erdiguneko kaleetan zehar. Amaieran, San Juan plazaren inguruko tabernetan pintxo-potea hartzeko bi txartel jasoko ditu bakoi-tzak. Etxean edo Artaleku kiroldegian dutxatu ondoren, gaua luzatzeko aukera izango dute parte hartzaileek.\nwww.kirolprobak.com web gunean.\n-Haurrek eta gaztetxoek: 9 euro.\n-Helduek: 13 euro (txip horia dutenek) edo 15 euro (txipa alokatu nahi dutenek).\nIzen emate bakoitzeko euro bana jasoko dute Txingudi Atletismo Taldeak eta DOA Gobernuz Kanpoko Erakundeak.\nPosted in KirolakTagged Irungo GAueko Herri Lasterketa\nTxingudi Korrikaren 21. edizioak Hendaia, Irun eta Hondarribia elkartuko ditu urriaren 5ean\nPecozza United taldea: zirikatzailea, deserosoa, baina freskoa\nKalamuaren hiriburu izan da Irun


Estrasburgok esan du Turkiak "adierazpen askatasuna urratu" zuela egunkari kurdu bat ixtean | Mundua | Berria\nEstrasburgok esan du Turkiak "adierazpen askatasuna urratu" zuela egunkari kurdu bat ixtean\nEuropako Giza Eskubideen Auzitegiak Turkiari agindu dio 3.500 euro ordaintzeko Ali Gurbuz egunkariko zuzendariari.\nOzgur Gundem egunkariaren itxiera salatzeko manifestazioa Istanbulen, 2016ko abuztuan. SEDAT SUNA/EFE.\nGiza Eskubideen Europako Auzitegiak adierazi du Turkiako Gobernuak adierazpen askatasuna urratu zuela 2016an Ozgur Gundem egunkari kurdua itxi zuenean. Azaldu du prozedura kriminalak «sistematikoki ireki» zituela egunkariaren aurka, edukia kontuan hartu gabe.\n2016ko abuztuan eman zuen Turkiako auzitegi batek Ozgur Gundem (Gaurkotasun Librea) egunkaria ixteko agindua, «PKK Kurdistango Langileen Alderdiaren propaganda egitea eta terroristen bozeramaile izatea» egotzita. Operazio horretan, egunkariko 24 langile eta kazetari atxilotu zituzten, eta Turkiako unitate bereziak indarrez sartu ziren kazetaren bulego nagusian, Istanbulen. Bertan zegoen informazio eta dokumentazio guztia eraman zuten, eta egoitza zigilatu.\nDena den, kazeta kurdu hori ia sortu zenetik egon zen arriskuan. 1992an jarri zen martxan, eta, orduz geroztik, gobernuak behin baino gehiagotan ixteaz gain, egunkariko kazetariak hil eta espetxeratu dituzte; esate baterako, 1994an hiru bonba lehertu zituzten egunkariaren inprimategietan, Ankaran eta Istanbulen. 2011n, ibilbide berri bat abiatu zuen, eta 6.700 ale inguru saltzen zituen —turkieraz argitaratzen zen soilik—.\n2016ko uztailean Recep Tayyip Erdogan egungo Turkiako presidentearen aurka estatu kolpea eman zuen militar talde batek, eta jakina zen Ozgur Gundem egunkariaren aurka egingo zuela berehala. Aurretik, Fiskaltzak hainbat auzi ireki zituen kazetaren aurka, Abdullah Ocalan buruzagi kurduaren iritzi artikuluak argitaratzeagatik eta Murat Karayilan eta Cemal Bayik PKK-ko buruzagi militarrak elkarrizketatzeagatik. Erdoganek estatu kolpea gertatu baino lehen ere zenbait komunikabide erasotu zituen, besteak beste, martxoan Zaman egunkariaren kontrola bereganatu zuen, eta Cumhuriyet kazetako zuzendaria eta berriemaile bat atxilo hartu zituzten. Denera, 130 komunikabide itxi zituzten hilabete horietan.


Datorrenak ekar dezala ekarri beharrekoa - Batzen\nUrteak utzitakoak eta datorren urtean lortu nahi ditugunak marrazteko momentua iritsi zaigu guri ere.\nBATZEN-en 2021ak hilabete batzuk besterik ez ditu izan, baina bizitakoak beste urte oso batez indartsu egoteko haina eman digu; Harrera Enpresen sarea eraiki dugu eta sendotzen joan gara – dagoeneko 25etik gora zarete ekarpena egiten ari zareten Harrera Enpresak-, eta 3 gazteren laneratze prozesu martxan jarri ditugu. Azaroan egindako enpresetara bisitez gain, urtea amaitzeko Segurako Udalarekin elkarlanean 25 bat gazterentzat hitzaldi bat ere antolatu dugu, gazteek sektore ezberdinetako enpresek nola funtzionatzen duten ezagutzeko helburuarekin.\nGuzti hau gutxi balitz, laneratze enpresa baten sorrerarako hazia ere jarri dugu.\nEkintza bakoitza erronka bat.\n2022a ordea 12 hilabetez beterikoa datorkigu eta urte osoa aurretik izateak amestera animatzen gaitu; hitzaldiak eta enpresak ezagutzeko ekintza gehiago antolatzeaz gain, gazteentzat CV eta lan elkarrizketa simulakroen feria batekin amesten dugu, gazteak lanerako prestatzen jarrai dezaten. Enpresetan sentsibilizazio saioak eskainiko ditugu, beldur, estereotipo eta aurreiritziak apurtzen joateko. Elkarrekin ikasten jarraitu nahi dugu, gazteen eta enpresen beharretara moldatzeko, beti BATZENen misioa gidari izanik. Zergatik ez 2022an 22 gazteren laneratze prozesu aktibatzera iritsi? Asko izan daiteke, baina Gipuzkoako Babes eta Inklusio Sarean 500 gaztetik gora ditugula ikusita, lan asko dugu egiteko!\nDatorrenak ekar dezala ekarri beharrekoa, eta bitartean BATZENek aurrera egingo du gazteen laneratze prozesuak sustatzen, Harrera Enpresekin, 3.sektoreko entitateekin eta ikasketa zentroekin elkarlanean. Bide berriak asmatzen, lantzen eta eraikitzen.\nHau hasi besterik ez da egin, 2022 zoriontsua opa dizuegu!


Kronika Elite Neskak. IDK Euskotren-en garaipena Euskal Derbian - Euskal Saskibaloi Federazioa\nAlbisteak / Elite / Kronika Elite Neskak. IDK Euskotren-en garaipena Euskal Derbian\nKronika Elite Neskak. IDK Euskotren-en garaipena Euskal Derbian\nKutxabank Araski 67 – 75 IDK Euskotren\nBi taldeak ibili ziren bata bestearen atzetik markadorean aurretik jartzeko lehian lehenengo zatian zehar. Kutxabank Araski-ko neskak saskipean asmatu eta gora egin zuten denbora 20-14 amaiturik.\nBigarren zatiko lehen bost minututan ez zuten asko asmatu. Donostiko taldekoak markadorea 24-24ra berdindu zuten. Bi taldeek gehitu zituzten puntuak markadorean baino atsedenaldirako kanpokoak buelta eman zioten markadorearik 67-75 aurretik jarrita.\nHirugarren denboran 16-28ko partzialarekin kanpoko taldeak dinstantzia handitu zuen 51-66 arte.\nAzken zatian Araskiko neskek partidua errekuperatzeko borrokatu zuten eta zati hasieran markadorean hurbiltzea lortu zuten. Ala ere IDK euskotren-ek gogor egin zuten aurre eta partidua beraien alde mantendu zuten amaiera arte. Tanteo finala 67-75 izan zen.\nBaxi Ferrol 62 – 79 Lointek Gernika Bizkaia\nLointek Gernika Bizkaia-ren garaipena Baxi Ferrol-en aurka. Lehen zatia berdinduta hasi bazen ere Bizkaitarrak bigarren zatian aurrea artu eta markadorean distantziatu ziren atsedenaldira 33-49 pasatuz. Hirugarren zatian 20ko distantzia zuten eta partidu bukaera arte segitu zuten buruarekin jokatuz partidua menderatuz. 62-79 amaitu zuten.\nGDKO Ibazaizabal 61 – 64 Milar Cordoba Baloncesto\nMarkadorean gertu baino ‘exito’ gabe. Gdko Ibaizabal-ek aurre egin zionn Milar Cordoba Baloncesto-ko taldeari markadoreari buelta emateko. Lehen bi zatiak kanpoko taldeak irabazi zituen. Hirugarren zatian Bizkaitarrek 17-9ko partzialarekin distantzia handia errekuperatu zuten baino 15-17ko azken partzialarekin ezin izan zuten aurre artu.\nMariscos Anton Cortegada 59 – 65 HGB Ausarta Barakaldo EST\nHGB Ausarta Barakaldo EST-en garaipena Maricos Anton Cortegadaren aurka. Aurretik hasi zuten partidua eta distantzia handia atera ez bazuten ere markadorean gainetik mantentzea lortu zuten aurkariei partidua ateratzeko aukerarik utzi gabe.\nBarça Cbs 90 – 59 Azkoitia Azpeitia Isb\nAzkoitia Azpeitiaren porrota etxetik kanpo Barça Cbs indartxu baten aurrean. Katalan-ak partidua menderatu zuten lau denboretan zehar. Bigarren denborak Azkoitiako neskak aurre egin zuten 13-15eko partzialarekin, baino Barça-ren jokoak oso aurretik mantendu zituzten markadorean.\nArgazkia: Luis Garcia\n9 martxoa, 2022|Elite, LF Challenge, Liga Femenina, Liga Femenina 2|


Qubako meskita - Wikipedia, entziklopedia askea.\nQubako meskita (Quba'Masjid edo Masjid al-Quba, arabieraz: مسجد قباء), Saudi Arabiako Medina islamiar herri santuaren kanpoaldean dagoena, eraiki zen lehen meskita islamiarra da. Meskita honen lehen harriak, Mahomak jarri zituen, Mekatik Medinara joan zenean, Hejira ospetsuan, eta, ondoren, bere lagunek amaitu zuten. Mahomak, 20 gau baino gehiago igaro zituen meskita honetan (emigrazioaren ondoren), qasr delakoa otoitz egiten (otoitz labur bat), bere suhia zen Aliren zain zegoen bitartean, honen etxea, meskitaren atzekaldean zegoelarik.\n24°26′21″N 39°37′02″E / 24.439166666667°N 39.617222222222°E / 24.439166666667; 39.61722222222224°26′21″N 39°37′02″E / 24.439166666667°N 39.617222222222°E / 24.439166666667; 39.617222222222\nIslamiar tradizioaren arabera, Qubako meskitan nafl otoitzetako (borondatezkoak) 2 Raka'ahs eskaintzea, Umrah bat egitea bezalakoa da.\n2 Otoitz gela\nAbdel-Wahed El-Wakil mandataria izan zenean, XX. mendean, zaharra ordezkatzeko meskita handiago batean pentsatzeko, bere diseinuetan egitura zaharra sartzen saiatu zen. Baina meskita zaharra behera bota eta berri bategatik ordezkatu zen.\nBerria, bigarren plataforma batean altxatutako laukiluze formako otoitz gela batez osatuta dago. Otoitz gela, etxebizitza gune, bulego, ikuzketa instalakuntza, denda eta liburutegi batekin lotuta dago.\nSei sarrera gehigarri daude iparraldeko, ekialdeko eta mendebaldeko fatxadetan banatuak. Lau minaretek adierazten dituzte otoitz gelako lau izkinak. Hauek, oinarri karratuetan eutsiak daude, gainaldera iristean biribil bihurtzen diren ardatz oktogonalak dituzte.\nOtoitz gela, erdialdeko patio baten inguruan dago, zutabe multzoek eusten dituzten sei ganga handik bereizia. Arkupe batek, bi badiako sakonera duena, patioa inguratzen du ekialdetik eta mendebaldetik, badia bateko sakonera duen beste batek, iparraldetik inguratzen duelarik, eta emakumeen otoitz-gunetik banatzen du.\nEmakumeen otoitz-gunea, holtz batek inguratzen duena, bi zatitan banatuta dago, pasabide batek, iparraldeko sarrera eta patioa lotzen dituen bitartean.\nMuhammad: The Messenger of Islam Hajjah Amina Adilena (p.286)\nThe Naqshbandi Sufi Tradition Guidebook of Daily Practices and Devotions Shaykh Muhammad Hisham Kabbanirena (p.301)\nHappold: The Confidence to Build Derek Walker eta Bill Addisena (p.81)\n(Gaztelaniaz)Masjid Al-Quba meskitako barnealdearen argazkiak Medina\nAzken aldaketa 2 uztaila 2021(e)an, 16:45(e)tan\nOrriaren azken aldaketa: 2 uztaila 2021, 16:45.


Beroa Fundazioak buru gaixotasuna duten 200 pertsona babesten ditu, Asafesen eta Asasamen laguntzarekin | Asasam\nHasiera » Beroa Fundazioak buru gaixotasuna duten 200 pertsona babesten ditu, Asafesen eta Asasamen laguntzarekin\nBeroa Fundazioak buru gaixotasuna duten 200 pertsona babesten ditu, Asafesen eta Asasamen laguntzarekin\nBeroa Babes Fundazioa Asafesek, Buru Gaixotasuna duten Pertsonen eta Senideen Arabako Elkarteak, sortu zuen duela 20 Vitoria-Gasteizen. Fundazioa kideek zuten kezka bati erantzuna emateko jaio zen: Zer egingo du nire senideak edo bikoteak ni ez banago? Horretarako daude talde administratiboa, gizarte-langileak, abokatuak, gizarteratzean lan egiten dutenak eta horren guztiaren buru den Ramón Díaz doktorea. Gaur egun, judizialki ezgaituak dauden 200 pertsonei laguntze diete. Asasam elkarteak fundazio honekin lan egiten du Aiarako bailaran bizi direnei babesa emateko.\nMedikuarengana laguntzen diete, ospitalean edota erresidentzian ingresatuak badaude bisitan joaten dira, higiene pertsonala eta arropa bere kargu hartzen dute eta dituzten ondasunak administratzen dituzte, bestak beste. Une oro, helburua buru gaixotasuna duten pertsonen interesak defendatzea da, ahalik eta autonomoen eta komunitatean ahalik eta integratuen egon daitezen.\nPertsona horiek artatzen dituen espezialistetako bat Eduardo Anitua odontoestomatologoa da, eta bere fundazioak bost urte daramatza Beroarekin lan egiten. Anituaren taldeak babespean dauden pertsona horien aho-hortzetako osasuna zaintzen du ez badituzte nahiko baliabide ekonomiko. Atzo bertan berritu zuten bi fundazioen arteko konpromisoa.\nDiaz de Otazuk, Beroako presidenteak, gogorarazi zuen azken 20 urte hauetan bere taldeak hasierako helburuari eutsi diola: “buru gaixotasuna duten pertsonei euren bizi-kalitatea hobetzen lagundu. Zorionez, ez gara bakarrik egon bide horretan, eta instituzioen babesari esker eta Eduardo Anitua Fundazioa bezalako entitateekin egindako akordioei esker, egunero ari gara buru osasun arazoak dituztenei laguntza hobea emateko lanean”.\nEduardo Anitua doktorearen hitzetan, “Beroak gizarte-lan goraipagarria eta beharrezkoa egiten du; horregatik, babesten dituzten buru gaixotasuna dutenen zaintzeko konpromisoa gure egiten dugu. Pertsona horiek askotan baliabide ekonomiko eskasak dituzte gure tratamenduak eskuratu eta euren osasuna hobetu ahal izateko”.


Espero ez genuen alaba | Bizigiro | Berria\nEspero ez genuen alaba\nJose Antonio Lopezek sortu zuen Compañia de Vinos Trico. Hark esaten duen moduan, «aurretik beste upategi batzuetan eta beste kide batzuekin izandako esperientzia guztiak laburbiltzeko asmoarekin sortu nuen proiektu hau, bakarkako ibilbide bati ekiterakoan indarra bermatzeko, lurraren benetako isla izango diren ardoak egiteko, inongo kontzesiorik gabe».\nInguruari oso lotuta dagoen proiektu bat da, eta osagai guztiak helburu baten zerbitzura jarrita daude: albariñoaren benetako izaera erakutsi, mahatsaren benetakotasuna azpimarratuz.\nSalvaterra de Miñon (Pontevedra, Galizia) dago upategia, eta mahastiak, berriz, Salvaterra, Valeixe, As Neves eta Arbosen; denak ere Rias Baixasko Condado eskualdean.\nJose Antonio Lopez, besteak beste, Lusco eta Fefiñanes upategietan aritu da, Trico bere proiektu pertsonala martxan jarri aurretik. Trico hitza Galiziako zenbait lekutan erabiltzen da, ia espero ez direnean, berandu, heltzen diren seme-alabak izendatzeko; beraz, metafora aproposa dela esango nuke, izen egokia upategiari jartzeko.\n2007an merkaturatu zen Trico, lehenengo albariñoz eginiko ardoa. Ohiko albariñoak baino zahartzeko gaitasun eta potentzial handiagoarekin. Uztaldi honetan, gainera, oso nabarmen geratu zen partzela jakin batzuek eskaintzen zuten indarra eta berezitasuna, geroago mahasti jakin batzuetako ardoak egiteko; urteak igaroz joan ahala, upategiak merkatuan jarriko zituenak.\nCompañia de Vinos Trico esperientzia pertsonalekin oso lotuta dagoenez, botiletako etiketek ere proiektu guztian sumatzen den espiritua islatzen dute. Etiketa bakoitzak familia eta tokiarekin zerikusia duen istorio bat islatzen du, garai baten isla, alegia. Etiketetako marrazki guztiak Jose Antonioren amaren eskola koaderno batetik ateratakoak dira.\nBaina ardoei begiratuko diegu... eguraldiak eta lurrak baldintza bereziak, bikainak, eskaintzen dituztenean, mahastiak ere izaera berezia erakusten du. Hori gertatu zen 2010ean, adibidez. Depositu jakin batek ohikoa baino gradu gehiago eskaintzen zuela eta ezaugarri bereziak zituela ikusita, depositu hori beste inongo ardoarekin nahasi gabe botilaratzea erabaki zuten, toki jakin batek eskaintzen zuen berezitasuna azpimarratuz. Horrela sortu zen Nicolas ardoa. Konplexua, bolumen handikoa, heldua, galanta... eta natura hain eskuzabal agertzen den bakoitzean, Nicolas ardoa egingo zutela erabaki zuten.\nHurrengo urtean, 2011n, Tabla de Sumar sortu zuten, ardo sinpleagoa, errazagoa, urtean zehar edateko; ez gordetzeko aurrekoa bezala.\nGero Claudia ere agertu zen, dotoreagoa, finagoa, ez Nicolas bezain boteretsua, baina lurrintsua eta bikaina.\nPlutonioa han da oraindik\nDavid Beriainek hil aurretik ekoitzi zituen lanetako bat da 'Palomares' dokumental saioa. 1966an gertatu zen istripu nuklearraren ingurukoak argitara ematen ditu, lau ataletan.


Ikusmen murriztua dut - bilbaoDendak\nBilbaoDendak elkarteak merkataritza inklusibo baten aldeko apustua egiten du ikusmen urritasuna duten pertsonentzat\nErretina Bizkaia Begisare elkartearekin hitzarmena sinatu dugu. Ekimenaren helburua zera da: gure hiriko merkataritza harkorragoa izatea eta ikusmen urritasuna duten pertsonen multzoa kontuan izatea.\nBi elkarteen arteko konpromisoak bilbaoDendak-eko 1.800 saltoki kideei zuzendutako hainbat ekimen jasoko ditu.\nMerkatarien elkarte desberdinetan tailerren antolaketa, desgaitasun honek dituen sintomen inguruan sektorea sentsibilizatzeko.\nJardunbide egokien gida zabaldu.\n«Ikusmen urritasuna» kontuan hartzen duen denda bat dela adierazten duen pegatina bat ere.\nIkusmen urritasunaren sentsibilizazioaren inguruan bilbaoDendak eta Erretina Bizkaia Begisarek antolatutako kanpainak, Erriberako Merkatuan publikoarentzako zabalik dagoen erakusketa irekia du bere barne.\nInformazio gehiago nahi baduzu gurekin harremanetan jarri.


China Hot Melt Glue Sheet Shoe Toe Puff eta Counter Materials Fabrikazioa eta Fabrika | Wode\nMateriala: zuntza, kola\nLodiera: 0,60 mm-2,00 mm\nPisua: kalitatearen, lodieraren eta tamainaren arabera\nKolorea: zuria eta horia\nOntziratzea: biribilki edo xaflaz\nMOQ: 1000 orri\nErabilera: larruzko oinetakoak, oinetako turistikoak, oinetakoak, emakumeentzako oinetakoak\n1. Ekoizpen Linea: zortzi lerro ditugu ekoizteko\n2. Hainbeste salmentako produktu ugari ditugu\nEsate baterako, zuntz plantila taula, plantilla eva-rekin, TPU hot hot melt sheet, ping pong hot hot melt sheet, paper plantilla taula, banda soleta taula, antiestatikoko plantxa, zurtoina taula, ehundutako ehuna, plantilla materialak, TPU hot melt film.\n3. Enbalatzeko xehetasunak\nXaflaz edo biribilkiz josia, normalean poltsa bakoitzeko 25 orri edo bobina bakoitzeko 50 metro. Beharrezkoa bada plastikoa inprimatu daiteke.\n* Malgutasun propietateekin, gainazal leunarekin, ekoizpen amaitu ondoren aireztapen onarekin. Gogortasun handia eta malgutasun ertaina.\n* Urtze prozesuan, tenperatura 120-160 gradura iritsi behar da, denbora 12-20s da,\n* Tenperatura lodieraren eta eroankortasun termikoaren arabera egokitu behar duzu.\n* Ez da kola jarri behar, zuzenean formatua, kohesio handia duena, ez da apurtzen erraza.\n* Urtu ondoren deformatzea ez da erraza, birziklagarria da.\n* Egokia da gizonezkoen eta emakumezkoen oinetakoetarako, oinetako militarretarako, footing oinetakoetarako, eskaladarako oinetakoetarako, golferako oinetakoetarako, kirol oinetakoetarako eta negozioetarako oinetakoetarako, segurtasunerako oinetakoetarako, poltsetarako eta zorroetarako, etab.\n1.G .: Fabrika edo merkataritza enpresa al zara plantilla taulako, xafla kimikoetarako, fusio berozko xafletarako?\nA1: fabrikako plantilla espezializatuak, xafla kimikoa, urtutako beroa xafla gara 15 urte baino gehiago, gure fabrikak I + G propioa du, jarraitu gure produktua berritzen\n2.G .: Nola lor ditzaket laginak?\nA2: laginak behar badituzu, eskaera gisa egin dezakegu. laginak doakoak dira, baina eskaera egin ondoren itzul diezazuketen garraioak ordaindu beharko zenituzke.\n3.G .: Zenbat da laginetarako garraiatzeko merkantzia?\nA3: Salgaia guztizko pisuaren eta ontzien tamainaren eta zure eremuaren araberakoa da.\n4.G .: Zenbat denbora espero dezaket laginak lortzea?\nA4: Laginak 3 egunetan entregatzeko prest egongo dira, laginak express bidez bidaliko dira eta 3-10 egunetan iritsiko dira.\n5.G .: Nola egin eskaera zurekin?\nA5: Modu bat da zure erosketa eskaeraren datuak posta elektronikoz edo fax bidez bidal diezagukezula, orduan proforma faktura egin dezakegu zuretzat, orduan gordailua ordainduko diguzu eta gero produktuak antolatuko dizkizugu. Beste modu bat da Alibaban zuzenean eska diezazukezu eta horrek zure aseguruak bermea eman diezaioke, askoz ere segurtasun handiagoa da, Alibaba hirugarrenek zure bermea ematen baitute zure eskaera produktuak eskuratu ahal izango dituzula ziurtatzeko.\n6.G .: Esan al ditzaket zure produktuak nire herrialdean? Zure produktuak irudikatu nahi baditut, zein dira zure eskakizunak?\nA6: Gaur egun, zenbait herrialdetan agentea dugu, zure herrialdeko agenteari nahi badiozu, esan behar diozu zein herrialdetan eta hiritan zaren, eta urtebetean zenbat zenbatekoa erosi duzun, hau negoziatu egingo da kokatu ondoren. lehen eskaera gurekin.\nAurreko: hot melt kola xafla egiteko ehuna\nHurrengoa: ping pong beroa urtu xafla\n1,5 mm-ko behatzen puff Counter hot melt\nBehatz-hanka konplexua eta bizkarreko kontagailua\nOinetako Oinetakoak eta Ohatzak\nEz ehundutako behatzak\nBirziklatutako behatzak eta atzeko kontagailua\nOinetako behatzak eta atzeko kontagailua\nOinetako termoplastikoak behatzetako puff eta counter materiala\nBehatz Puf eta Counter Materialak\nOinetako behatza eta oinetako materiala\nBehatzetako puff eta counter materiala\nBehatzetako puff eta Counter gogortzailea\nTep Puff Counter Stiffener\nhot melt kola xafla egiteko ehuna\nPaperezko plantilla Eva-rekin, Ehundutako ehuna Eva-rekin, Plantilla taularekin Evarekin, Oinetako plantilla materiala, Orratz zulatu gabeko ehuna, Ehundutako ehuna Eva aparrez laminatua,


Ez gure izenean joan Israelerat | Enbata\nAccueil / Articles / Opinion / Chroniques / Ez gure izenean joan Israelerat\n« Kale izenak euskaraz\nPar Panpi Sainte-Marie | Publié : 18/09/2014\nPalestinako UAWC-ek (Laborantxako langileen komite batasuna) Via Campesinako kide denak (Hegoaldeko EHNE eta ELB bezala) harremanetan sartu da Euskadiko Kooperatiba agroalimentarien elkartearekin, Israel Estadorat bidaia ezezta dezan\nBere 25. urtemuga kari, Euskadiko Kooperatiba agroalimentarien elkarteak, Euskadiko gobernuak eta HAUTAJA-k (Euskadi/Israel kultura elkartea) bidaia bat antolatu dute Israel estadorat.\nPalestinako UAWC ek (Laborantxako langileen komite batasuna) Via Campesinako kide dena, Hegoaldeko EHNE eta ELB bezala igorri die eskutitza bat eskatuz ez daitezela bidaia hortan abia.\nHedabide gehienek aipatzen dituzte zenbat roketa igorri dituzten palestinar erresistentziak eta zenbat mizila Israeldarrek. Baimena kasik deuse Palestinako Laborantzari buruz. Alta helburu nagusia da Israeldar estatuarentzat, Palestindarren elikadura burujabetza suntsitzea, hauen ura eta lurra ebatsiz.\nBaita bortxxazko lekualdatzea herri osoentzat Israelgo eremuan eta Palestinan, gisa hortan Kibutz berriak instalatzeko lur hoberenetan. Dena planifikatua dute Sionistek !\nEzin asmatuzko egoera bizitzen dute Palestinan laborariek : beren etxetik alorrera joaiteko berdin check points edo kontrol gunetan pasatu beharra, beren uzta ezin merkaturatzea, edo bide bazterretako alorretan usteltzera utzi beharra, kontrol guneak ezin iraganez.\nAzken hamar urte hauetan, milioi bat olibaondo eta zuhaitz fruitudunen errotik kentzea ere zenbatzen da. Egitate horiek xede bakar bat dute : Palestindar laborarier amor emanaraztea, lekuak hutsaraztea, eta hauen lekuan kibutz berriak sortzea. Ondotik bertan, palestindar laborari ohiak langile baliatzeraino.\nHara zergatik euskal delegazioa nahitarat edo nahigabe konplize bilakatzen den hango egoerarekin euskal delegazioa bertara joanez, bestaldetik sustengu gisa hartua delarik Israelengandik. Gainera ez da ulertzen zergatik joan behar duten harat, ez baita interes profesionalik euskal laborantzarentzat, hain dira desberdinak gure modeloak, klima aldetik, baita produktiboki eta agronomikoki. Eta guk hemen zer egin dezakegu ? UAWC-ko anai arrebentzat? Gauza sinplea eta garrantzitsua: gure sustengua erakutsi palestinar populuari nazioarteko “kanpainia BDS”-an (Boycot désinvestissement sanction).\nBultza dezagun beraz Boikota Israeletik datozen ekoizpenentzat !\nBDS-ri buruz xehetasun gehiago nahi baduzue: www.uawc-pal.org\nAgriculture Identités International Société


%9,14ra igo da positibotasun tasa Hego Euskal Herrian - Aia orio - Karkara.eus\n%9,14ra igo da positibotasun tasa Hego Euskal Herrian\nIhintza Elustondo 2021-04-05 13:24\n8.107 proba egin zituzten atzo Hego Euskal Herriko lau lurraldeetan, eta horietatik 741ek eman zuten emaitza positiboa. Horrenbestez, %9,14ra igo da positibotasun tasa; herenegun %7,97koa zen zifra hori.\nEusko Jaurlaritzako Osasun Sailak eta Nafarroako Osasunbideak emandako datuen arabera, gora egin dute kasu positiboek azken orduetan. Hain zuzen ere, 8.107 proba egin zituzten atzo Hego Euskal Herriko lau lurraldeetan, eta horietatik 741ek eman zuten emaitza positiboa. Horrenbestez, %9,14ra igo da positibotasun tasa; herenegun %7,97koa zen zifra hori.\nAraban, Bizkaian eta Gipuzkoan, 564 positibo atzeman zituzten atzo, herenegun baino 73 gehiago. Zehazki, 79 kasu atzeman zituzten Araban, 245 Bizkaian eta 235 Gipuzkoan. Guztira, 6.514 proba egin zituzten hiru lurralde horietan, eta %8,7koa da positibotasun tasa gaur-gaurkoz; bezperan %7,5ekoa zen kopuru hori.\nNafarroan, bestalde, 1.593 proba egin zituzten atzo, eta 177 lagunek eman zuten positibo, bezperan baino 23 pertsona gehiagok, hain zuzen ere. Egun, %11,1ekoa da positibotasun tasa Nafarroan, eta herenegun %9,8koa zen; urtarrilaren 17az geroztik izan duten tasarik altuena da atzokoa. Nafarroan, asteko egun guztietan zenbatu dituzte 150 positibo baino gehiago, eta aurreko astearekin alderatuz, %10 egin dute gora kasu positiboek.\nOspitaleen egoerari dagokionez, 55 lagun ospitaleratu zituzten atzo Osakidetzaren erietxeetan, eta gaur-gaurkoz COVID-19a duten 97 pertsona daude Zaintza Intentsiboetako Unitateetan.


Martxan da Mintzalagun programa - - Zarauzkohitza.eus\nZarauzko AEK 2021-09-29 16:32\nEkin diogu ikasturte berriari eta abian da 2020-2021 ikasturteko Urola Kostako Mintzalagun Programa. Egitasmoak euskaraz dakiten pertsonak (bidelagunak, alegia) euskara ikasten ari direnekin (bidelariak) elkartzen ditu, astean ordubetez, euskaraz aritu daitezen. Euskara doan eta zure denbora librean praktikatzeko aukera izango duzu, beraz.\nMintzalagun Programak euskaraz dakiten pertsonak (bidelagunak, euskaldun zaharrak) euskara ikasten ari direnekin (bidelariekin, euskaldun berriekin) elkartzen ditu astean ordubetez, 3-4 pertsonako taldetxoetan, euskaraz hitz egin dezaten. Batzuek paseoak ematen dituzte; beste batzuek kafetxoa hartzen dute; bada pintxo-poteaz gozatzen dutenak ere… Zer lortzen dugu?\nZabalik da Mintzalagun programan parte hartzeko izen-ematea. Honako telefono eta helbide hauetara jo dezakezue argibideak jasotzeko eta izena emateko:\nUrola Kostako AEK euskaltegiak; Zarauzko Udal Euskaltegia


HESTE-FLORAREN ZEREGINA DEPRESIOKO HANTURAREN JATORRIAN ETA ONDORIOETAN - Osaraba\nHESTE-FLORAREN ZEREGINA DEPRESIOKO HANTURAREN JATORRIAN ETA ONDORIOETAN\n15 iraila, 2015\nAraba Unibertsitate Ospitaleko (AUO) Psikiatria Zerbitzua gaur egun egiten ari den azterlan batean, asalduak identifikatu nahi dira depresioa duten pazienteen odoleko hantura-mekanismoetan, eta jakin nahi da paziente horien heste-florako asalduek zer zeregin izan dezaketen horrelako prozesuetan.\nAzterlanean, depresioa duten pazienteak, depresioa arindu zaien pazienteak eta subjektu osasuntsuak hartzen ari dira parte; hala, gorozki-lagina eta odol-lagina hartzen zaizkie.\nLanaren helburu nagusia da depresioaren markatzaile biologiko gisa erabil litezkeen mekanismo berriak eskuratzea, baita patologia hori prebenitzeko edo tratatzeko xede farmakologiko posibleak ere.\nGaur egun, ezaguna da hantura-erantzunaren hiperaktibitatea depresio-koadroen eta estres handiko edo jarraituko koadroen ezaugarria dela.\nAUOko ikerketa-taldeak, herrialdeko zenbait talde klinikoren laguntzaz, hantura horren mekanismoen, garuneko ondorioen eta hanturaren jatorri posiblearen alderdi batzuk deskribatzen lagundu du azken urteotan. Azterlan honetan, gainera, beste ibilbide kimiko batzuei eta norbanako bakoitzaren heste-florak (eta bertako desorekek) izan dezakeen zereginari ere heldu zaie.\nIzan ere, hantura-faktoreak handiagoak dira depresioa duten pazienteen odolean eta nerbio-sistema zentralean. Aurreko ikerketa-lanen arabera, litekeena da heste-florako eta -iragazkortasuneko asalduek zerikusia izatea depresioaren (eta beste gaixotasun mental batzuen) jatorriarekin eta ondorioekin.\nAsaldu horien ostean, bakterioak edo bakterio-zatiak igaro daitezke odol-korrontera, eta hantura- nahiz oxidazio-erantzuna eragin dezakete; hura erraz transmiti daiteke nerbio-sistema zentralera, garunean min funtzionala eta egiturazkoa sortzen lagundu dezake, eta gainera, serotonina-eskasia eragiten du.\nNext story FAKULTATE ETA IRAKASKUNTZA UNITATEETAKO IKASLEEI ONGIETORRIA\nPrevious story AUO-KO BOLUNTARIOAK LATINOAMERIKARA ITZULIKO DIRA LAN HUMANITARIOAK EGITERA


"Ondo pasatzea ere politika da" - Bizkaiko Hitza\n“Ondo pasatzea ere politika da”\nFernandezek, hainbat kolektiboren laguntzarekin batera, liburu bat argitaratu berri du, Izar Beltz Bilboko ateneo anarkistaren historia biltzen duena. Ateneoko musika taldeen historia da liburuaren hari nagusia.\n2020, abenduak 11 Bizkaia, Elkarrizketa 332\n“Punk kulturari lekua egin zion gune bat, non itxurakeria zentzurik gabeko difamazio baldar bat baino ez den. Era berean, funtsezko bilakatu zen kontzientziak astindu eta kultura modu erabat subertsiboan garatu zuen punk-hardcore mugimenduaren barruan”. Halaxe deskribatu du Andoni Fernandezek (Bilbo, 1983) Bilboko Irala auzoan zegoen Izar Beltz ateneo anarkista. Orain dela hiru urte hutsarazi zuten eraikin okupatua, eta, haren memoria galdu ez dadin, han bizitakoak liburu batean bildu ditu Fernandezek: Izar Beltz Ateneoa. La historia del ateneo contada desde los locales de ensayo. 2006/2017 (Dot Liburuak, 2020).\nNola bururatu zitzaizun ateneo anarkista baten inguruko liburu bat idaztea?\nKaleratzea baino lehen izan nuen ideia da. Gunea arriskuan zegoela, pentsatu nuen ondo legokeela nonbait islatzea Izar Beltzen 11 urtez bizitako guztia. Garai hartan, animoak ez ziren onenak, eta hango kideek ez zuten proiektua begi onez ikusi. Hala ere, argi nuen egin beharreko lan bat zela, eta, beraz, informazioa biltzen eta jendearekin hitz egiten hasi nintzen. Orain, hiru urte igarota, hainbat kolektiboren laguntzarekin kaleratu dut, eta ilusio handiz hartu dute denek.\nIzar Beltzen historia kontatzeko, han izandako musika taldeak izan dituzu ardatz; zergatik?\nAte bati emandako ostikada batetik, 41 musika talde atera dira, eta ez hala moduzkoak. Inplikatuak eta kutsu politiko handia izan duten taldeak sortu dira Izar Beltzen; batzuek Europan eta Ameriketan birak egin dituzte.\nZer lotura zegoen taldeen eta ateneoaren artean?\nAteneoaren jarduna oso lotuta egon da talde hauen izaerari. Nolabait esanda, han zeuden taldeak asanbladaren ispilu moduko bat izan dira. Beraz, ateneoaren eboluzioa bera bertako taldeen estiloan antzematen da.\nLehendabizi punkak egin zuen tokia. Oso talde makarrak ziren; tu-pa, tu-pa, eta dena pikutara. Horietako batzuek oihartzun handia lortu zuten: esaterako Deposito de Cadaveres taldeak. Denborak aurrera egin ahala, ateneoan jende berria sartzen hasi zen, eta horiekin batera asanblada ere etengabeko aldaketan egon da. Hara biltzen zen jendeak gauza berriak ekartzen zituen, eta hori argi geratzen da taldeen estiloan: crust-a sartu zen; gero, beganismoarekin batera, horri lotutako letrak zituzten taldeak agertu ziren… Azkenean, Bilbon zegoen punk makarrenak sintetizadoreez egindako musika moderno izaten amaitu zuen, baina betiere guneak zuen punk kutsua mantenduz.\nZure aurreko liburua 1980ko hamarkadan itzalean aritutako punk taldeei buruzkoa da (Mierda de Bizkaia). Orain, ordea, Bilboko “punk belaunaldi berriaren historia” kontatzen duzu.\n1980. hamarkadako taldeekin izan nuen lehendabiziko eztanda musikarekin, eta une oro betiko bost taldeak aipatzeak sortzen zidan amorrutik idatzi nuen liburua. Gerora, izan dira punkaren belaunaldi berriak, baina nork kontatuko du hori? Guk geuk. 11 urte iraun zuen ateneoan, zazpi urte eman nituen; ez nintzen asanbladakoa izan, baina ikusi egin nuen eboluzioa, eta argi nuen hori kontatu egin behar nuela ezinbestean.\nZergatik zenuen hain argi?\nNik beti pentsatu dut gune bat husten dutenean badirudiela hor zegoen bizitza guztia egunetik gauera desagertu egiten dela. Gutxi batzuen memorian geratzen da, eta horrek pena handia ematen dit. Saiatu, adibidez, norbaiti orain azaltzen nolakoa zen Kukutza. Topatuko duzu argazkiren bat Interneten; kaleratzeari buruzko liburua hor dago. Baina, nola azaldu han zegoen bizitza guztia? Horregatik kontatu nahi nuen Izar Beltzen historia: han bizitakoek ere, gutxienez, oroitzapen hau izateko.\nPentsatu eta egin, beraz.\nPunkak erakutsi digu zerbait: iniziatiba hartu, gauzak zure kabuz egin, eta edozer egiteko gai zarela ikusi. Liburu hau edonork idatz dezake. Izar Beltzera heldu nintzenean, ni beste ideologia politiko batetik nentorren, eta anarkisten etxean nirean baino erosoago sentitu nintzen. Titularra hau izan daiteke: “Liburu hau omenaldi bat da han bizitako jendearentzat”. Nik ez dut ezer kobratu hau argitaratzeagatik.\nNola argitaratu duzue liburua?\nHainbat kolektiborekin elkarlanean egindako lana da: modan dagoen DDT banaketak, Komantxe konpartsa, (A)fter post kolektiboa, Anna Campbell gune askea, Bilbo Vegan Edge eta nik neuk osatzen dudan Ediciones sin Gluten. Nik neuk dirua jarri dut liburua argitaratzeko. [Barre egin du]. Galtzaileen kontua dirudi, baina beti gustatu izan zaizkit galtzaileen istorioak.\nZer nabarmenduko zenuke liburutik?\nMimo handiz egindako lan bat izan dela. Emaitza oso polita geratu da. Maketazioa asko zaindu dugu: collage-ak, haizea, tipografia… Fanzineen mundutik eratorritako liburu bat da, oso erraz irakurtzen dena. Doinuak ere laguntzen du horretan: informala da; ez da gauza serio bat. Liburuarekin batera, hor agertzen diren 24 talderen abestiak biltzen dituen CD bat ere sartu dugu.\nMusika taldeak dira ardatza. Nola dago antolatuta liburua?\nHistoria kronologikoki idatzita dago. Sarrera Nikok [Vazquez] idatzi du, MCD taldeko baxu jotzaileak. Iralan sortu zen taldea, eta beharrezko ikusi nuen haren hitzak sartzea. Gero, urteka antolatuta dago, okupaziotik kaleratzeraino: hasierako pausoak, taldeen bilakaera eta musikaren transformazioa, desalojoa, talde madarikatuak eta auzoko kolektiboak. Atal bakoitzaren atarian, asanbladari buruzko azalpentxo bat dator, ulertzeko nola aldatu ziren, taldeekin batera, asanblada eta, beraz, ateneoa bera.\nZer dira talde madarikatuak?\nBolo bakar bat jo edo horretara ere iritsi ez ziren taldeen zerrenda da: Anti-coffe, kafearen aurkako abestiak; Deposito de semen, Robando en el super bezalako abestiekin; gaita jotzaile bat… Itzela da; jendeak ikusi behar du.\nZer ikas daiteke liburu honetatik?\nOstikada eta barrura. Hori da belaunaldi berriei argi geratu behar zaiena. Nik maitasun handiz idatzi dut liburu hau, eta espero dut irakurleak ere jasotzea Izar Beltzen bizitako amodioa eta errespetua. Kaña eta rollo ona; erradikala zen, eta disfrutatzen zenuen. Aldarrikapena, bai, baina ondo pasatzea ere politika da. Hango jendea oso erreala zen; orain ikusten dituzu, eta berdin jarraitzen dute: okupatzen, argia pintxatzen… Ez zegoen inolako itxurakeriarik. Beste Izar Beltz bat behar dugu.\nZer eskaini dizu Izar Beltzek?\nPentsatzeko beste era bat, jarduteko beste modu bat. Oso jende aktiboa zen. Ni beste ildo politiko batetik nentorren, eta asko harritu ninduen. Onena da oraindik berdin jarraitzen dutela; benetakoak dira, eta familia bat dut hor.\nHedabideak okupazioaren aurkako gauza asko ateratzen ari dira, eta garai ona da okupazioaren alde positiboak aldarrikatzeko.


ELA: ‘Aita Menniko langileen greba eskubidea guztiz urratu du Eusko Jaularitzaren zerbitzu minimoen dekretuak’ | Mondraberri Arrasateko Ataria\nHasiera Albisteak ELA: ‘Aita Menniko langileen greba eskubidea guztiz urratu du Eusko Jaularitzaren zerbitzu...\nELA: ‘Aita Menniko langileen greba eskubidea guztiz urratu du Eusko Jaularitzaren zerbitzu minimoen dekretuak’\nBihar langileek egun bateko lanuztea deituta dute, euren lan baldintzak hobetuko dituen hitzarmenaren borrokarako bidean. Baina beste behin ere, Eusko Jaularitzak araututako zerbitzu minimoak neurrigabekoak dira, langileek greba eskubidea mugatuz. Gainera, greba eguna baino hamar ordu lehenago iritsi zaigu zerbitzu minimoen dekretua. Honek, enpresaren eskutan uzten dute zerbitzu minimo hauen antolaketa guztia, langileen ordezkariekin kontrastatzeko denbora margenik utzi gabe eta presio guztia langileen bizkar gainera eramanez.\nELAtik oso larritzat jotzen dugu, beste behin ere, Eusko Jaularitzaren jarrera eta argi geratu da administrazio publikoa patronalaren mesedetan lerrokatzen dela etengabe. Praktika hauen helburu bakarra greba zapuztea da, langile guztiak nahastuz eta inolako margenik utzi gabe gure antolakuntzarako.\nAita Menni Gipuzkoa eta Euskal Autonomia Erkidegoan osasungintza mentalean erreferentziazko entitatea da, finantziaketa publikoa oinarritzat duena. Irabazi asmorik gabekoa omen da, baina bitartean milioi bat eurotako irabazi garbiak ditu urtean. Langileek sufritzen dituzte osasungintza pribatizatzearen ondorio guztiak, handien mesedetan.\nELAtik bihar goizeko 11.30etan Arrasateko plazan egingo den mobilizaziora deitzen ditugu herritarrak, langileei babesa erakutsi eta kalitatezko osasungintza baten aldeko borrokara.


Heldu dira Bilboko Metroaren L-3ko lehenengo igarobide errodagarriak - ETS - Euskal Trenbide Sarea\nEusko Jaurlaritzako Ingurumen eta Lurralde Politika Sailaren esku dagoen Euskal Trenbide Sareak 11,5 milioi euroren truke esleitu zion ThyssenKrupp taldeari Bilboko Trenbide Metropolitarreko instalazio kontratuetako bat, L-3ko zenbait geltokitarako 10 igarobide errodagarriren eta 32 eskailera mekanikoren instalazioa eta hiru urterako mantentze lanak, hain\nInstalazio horiek Uribarriko, Casco Viejoko, Zurbaranbarriko, Txurdinagako eta Otxarkoagako geltokietara bideratuko dira. Lehengo lau igarobideak Zurbaranbarriko geltokiko Zumaia kaleko kanoian instalatuko dira. Hori izan zen ETS-k otsailean eta martxoan, partaidetzaren aldetik arrakasta handia lortuz, antolatu zituen bisita publiko gidatuetan, interesatuta zeuden\npertsonek ikusi ahal izan zuten lekuetako bat.\nTrazatua 5.885 metro izango da luze, eta zazpi geltoki izango ditu: Etxebarriko San Antonio, Otxarkoaga, Txurdinaga, Zurbaranbarri, Zazpi Kaleak, Uribarri eta Matiko. Geltoki guztiek, Norman Fosterrek 1. eta 2. lineatarako diseinatutako geltokien tipologia bera izango dute. 3. lineak Bilbo iparraldeko auzoei eskainiko die zerbitzua batez ere, baina Bermeotik, Durangotik edo Eibartik datozen pertsonei hiriburuaren erdira errazago iristeko aukera ere eskainiko die; eta, horrez gain, Txorierrik tren lotura berria izango du metro bateko zabalerako gainerako\nlineekin, egiten ari den Artxandako tunel berriaren bitartez.


Duguna dantza taldea 1949. urtean sortu zen, eta orduz geroztik Iruñeko ospakizun nagusietan parte hartzen du, dantzan. Hain zuzen, bertako dantza-ospakizunak sendotu eta bultzatzea du xede. Bide horretan azpimarratzekoak dira San Fermin Aldapakoaren jaietarako sortutako ezpata-dantza ikusgarria,...\nLantzeko inauteria - Lantz, Nafarroa\nNafarroako Ultzamaldean kokatutako herri honetan ospatzen diren inauteriek oso ezaguna egin dute Euskal Herri osoan. Bertan Europako inauterietan ere aurki ditzakegun arketipo gehienen adibideak ikus daitezke. Horietako bat, zaldikoa da: atzera eta aurrera saltoka eta korrika etenik gabe mugitzen...\nEibarko Klub Deportiboaren barruan sortu zen Kezka dantza taldea 1958. urtean. Eibarko dantza ekitaldial sendotu eta bultzatzeko lanean dihardu ordutik. Azken urteetan Kezkari sor zaizkio, besteak beste, San Juan eguneko soka-dantza, Arrate egunerako dantza-protokolo joria, aratosteetako koko-eskea...\nKingsmen ezpata-dantza taldea – Newcastle (Ingalaterra)\nNewcastle hiriko Kingsmen taldea Ingalaterrako ipar-ekialdeko rapper erako ezpata-dantzetan espezialdua dago. Jatorriz eskualde hartako ikatz-meatzarien dantzak izaki, bizkorrak, kementsuak eta unean-unean akrobatikoak ere suerta daitezke. Usadioari eutsi nahi izan diote Kingsmen taldekoek, e...\nSan Bartolome de la Torreko dantzariak - Huelva (Andaluzia)\nEzpata-dantzei eskainitako aurtengo edizioan dakargu Ezpalak jaialdira Andaluziako talde bat estraineko: Huelvako San Bartolome de la Torre herriko danzaor-en taldea. Herrian bai San Sebastian (urtarrilaren 20an), bai San Bartolome (abuztuaren 24an) egunekin lotutako prozesioei laguntzeko dantzatze...


Izena aldatu diote Euskal Herriko Itzuliari: 'Itzulia Basque Country' | Kirola | Berria\nIzena aldatu diote Euskal Herriko Itzuliari: 'Itzulia Basque Country'\nApirilaren 2tik 7ra jokatuko da, eta Zarautzen hasi eta Arrateko santutegian amaituko da.\nAlejandro Valverde, iazko Itzuliko garailea.\n2018ko martxoak 2 16:56\nNobedadeak dira nagusi aurtengo Euskal Herriko Itzulian, eta agerikoena izenari dagokio. Izena aldatu diote probari, eta Euskal Herriko Itzulia izan beharrean, Itzulia Basque Country izango da. Antolatzaileek oso errotuta dagoen izen bat aldatzea erabaki dute, zati bat erdaratuz. Azaldu dutenez, itzuliaren sona nazaioartean sustatzeko egin dute aldaketa, eta izen berria defendatu dute, txirrindularitza proba lehenagotik ere Itzulia izenez ezagun zela argudiatuta.\nHain justu, Euskaltzaindiak Euskal Herrian egingo diren ospe handiko hainbat ekitalditan euskara aintzat hartzeko eskatu du aurten. Espainiako Vuelta, Frantziako Tourra, MTV Europe Music Awards jaialdia eta Europako errugbiko Challenge eta Champions txapelketako finalen sustatzaileei eta ekitaldi horiek egingo diren tokietako agintariei zuzendu zaie Euskaltzaindia eskutitz bidez.\nEuskaltzaindiak BERRIAri jakinarazi dionez, oraingoz, ez du Itzuliko antolatzaileen erabakiaren gaineko adierazpenik egingo.\nSare sozialetan hainbat lagunek azaldu dute protesta:\nUlergaitza da erabilera, prestigioa, gidaritza indartu beharreko aroan horrelako erabakiak hartzea. https://t.co/71nsQ4LH1t\n— Mertxe Mugika (@MertxeMugika) 2018(e)ko martxoak 2\nEta, orain, Itzulia Basque Country. Kokoteraino, edo, nahiago baduzue, Up to the nape. @berria bidezhttps://t.co/ADUfco21J6\n— Zelai Amenabarro Goi (@amenagoiko) 2018(e)ko martxoak 2\n1545ean Etxeparek beharra sentitu zuen, idazteko, euskaraz idatzi ere egin zitekeela. 2018an, antza, ezin da txirrindulari lasterketa bat euskaraz izan. 'Konplexu asko country' https://t.co/71ceXG8802 @berria bidez\n— Itzea Urkizu Arsuaga (@itzeaitzea) 2018(e)ko martxoak 2\nHau da behar den gidaritza eta aintzindaritza? Izena aldatu diote Euskal Herriko Itzuliari: 'Itzulia Basque Country' https://t.co/qPg4p4Lo7M vía @berria\n— gpetriati (@gpetriati) 2018(e)ko martxoak 2\nEta @plazaberri-k ba al du hauei zerbait esateko? Oraintxe hasi da Tourrari eta beste kirol ekitaldi batzuetako antolatzaileei euskara aintzat hartzeko eskatzen, eta Tourrak baietz esan eta gero, hau. @berria bidez https://t.co/6D8zKBybXb\n— Jon Ordoñez (@jonordoez) 2018(e)ko martxoak 2\nBilboko Udalak, baietz\nEuskaltzaindiak gaur bertan jakinarazi du "Bilboko Udalak bere esku dauden erabakiak hartuko dituela" euskarak dagokion tokia izan dezan errugbiko Challenge eta Txapeldunen kopetako finalen "zabalkunde ekimenetan". Hala ere, udalak ez du zehaztu zein neurri zehatz hartuko dituen horretarako.\nBilboko Udala ez da izan erantzun duen bakarra. Duela bi aste egin zuen Tourrak: euskaraz egingo duela. Euskaltzaindiak pozez hartu zuen Tourraren erabakia, "garrantzitsua iruditzen baitzaio Tourreko Ipar Euskal Herriko etaparen garapenean eta haren sustapenerako egiten diren askotariko ekimenetan euskarari toki duina eta aproposa ematea". Ez dirudi Euskal Herriko Itzuliaren izenaren aldaketak euskarari toki duin eta apropos hori ematen dionik.\nGainsariak helmugan eta esprint berezietan\nKirol arloari erreparatuz, gainsariak izango dira aurten Euskal Herriko Itzulian: sei, hiru eta segundo batekoak helmugan, eta hiru, bi eta segundo batekoak esprint berezietan.\nIa hogei kilometroko banakako erlojupeko laua jokatuko dute laugarren etapan, Lodosa inguruan (Nafarroa). Talde indartsuenak ariko dira. Hiru euskal talde lehiatuko dira: World Tourreko Movistar, eta Kontinental Profesional mailako Caja Rural eta Euskadi Basque Country-Murias. Azken hori estreinakoz ariko da Itzulian.\nLEHEN ETAPA: APIRILAK 2\n2. ETAPA: APIRILAK 3\n3. ETAPA: APIRILAK 4\n4. ETAPA: APIRILAK 5\n5. ETAPA: APIRILAK 6\n6. ETAPA: APIRILAK 7\nAckermann irabazle, bigarren izan bada ere\nBederatzigarren etapa Sam Bennettek irabazi du esprintean, baina epaileek kaleratu egin dute.


Lyon Handiko emisio baxuko eremuak 1eko urtarrilaren 2021a estutu egiten du\nLyon Handiko LEZak HGV eta furgonetetan eragiten du.\nFrom 1 st Urtarrila 2021:\nBerdea eduki beharko duzu Crit'Air eranskailuak edo 1 edo 2 zure merkantzia astuneko ibilgailu txikiekin edo ibilgailu arruntarekin ingurunean sartzeko, gidatzeko eta aparkatzeko.\nAurrerantzean ezingo da sartu zure merkataritza-ibilgailu arinetarako eta Crit'Air 3, 4, 5 edo "Sailkatu gabeak" eranskailuarekin hornitutako salgaiak garraiatzeko bideratutako merkantzia astunetarako.\nAraudia betetzen ez bada, isun berberak aplikatuko dira.\nZein da Lyon Handiko emisio baxuko zonaren perimetroa?\nLyon Handiko emisio txikiko eremuak honako hauek ditu:\nia barruti guztiak Lyon ,\ndu Villeurbanne , Bron Vénissieux Laurent Bonnevay ingurabidearen barruan kokatutako sektoreak eta\nudalerri osoa Caluire-et-Cuire.\nAraudia betetzen ez baduzu, ondo dago:\n68 euro ibilgailu komertzial arinetarako eta\n135 euro salgaien ibilgailu astunetarako.\nEskema honi buruzko informazio gehiago nahi izanez gero, joan gure webgunera Lyon Handia.


Maiatzaren 16an zabalduko da Imanol Urbieta Musika Eskolako aurrematrikulazio epea - Zarautz - Zarauzkohitza.eus\nMaiatzaren 16an zabalduko da Imanol Urbieta Musika Eskolako aurrematrikulazio epea\nAmaia Urbieta Arruti 2022-05-04 15:33\nImanol Urbieta Musika Eskola. (Zarauzko Udala)\nMusika eskola gertutik ezagutu nahi dutenek horretarako aukera izango dute maiatzaren 14ko ate irekien saioan.\nIkasturte berrirako prestaketa lanetan murgilduta dago Imanol Urbieta Musika Eskola. Datorren maiatzaren 14an ate irekien jardunaldia egingo dute musika eskola bertatik bertara ikusi nahi dutenentzat. 10:30etik 12:30era egingo dute bisita, eta mugimendu gelak eta musikoterapia ezagutzeko aukera izango dute bertaratzen direnek; baita instrumentuak aurrez aurre ikusi eta entzutekoa ere.\nAurrematrikula egiteko epea maiatzaren 16tik ekainaren 1era bitartean egongo da zabalik. Haur nahiz helduentzako hizkuntza musikala ikasteko aukera egongo da besteak beste, baita musikoterapia egin edota musika tresnetan trebatzekoa ere. Honako instrumentu hauek daude aukeran: biolina, biolontxeloa, bonbardinoa, zeharkako flauta, gitarra, klarinetea, panderoa, perkusioa, pianoa, saxofoia, txistua, trikitixa, tronboia, tronpa, tronpeta eta taldea (konbo, klasiko, triki, teklatu, haize eta txistu taldeak).\nUdal musika eskolaren web orrian (udalmusikaeskola.wordpress.com) dago ikasle nahiz irakasleen lanari buruzko informazio gehiago. Bertatik egin daiteke izen ematea, edota imanolurbietazme@gmail.com helbide elektronikora mezua bidalita. Telefono bidez ere eman daiteke izena (943-50 65 89), edota musika eskolara bertaratuta, astelehenetik ostegunera 15:30etik 19:30era eta ostiraletan 11:30etik 14:30era.


Unibertsoa big bang izeneko leherketa baten ondoren sortu zen duela 15.000 milioi urte inguru eta leherketaren ondoren galaxiak, izarrak, planetak etab. sortu ziren.\nGalaxiak milioika izarren multzoak dira. Gu Esne Bidean edo Santiago Bidean bizi gara.\nIzarrak gas beroz osatuta daude, helioz eta hidrogenoz besteak beste, eta argia eta beroa sortzen dituen energia asko askatzen dute. Neurriaren eta distiraren arabera, hainbat izar-mota daude. Gizakiok izar horietako batzuk konstelaziotan bildu ditugu.\nIzar batek, Eguzkiak hain zuzen ere, eta horren inguruan biraka dabiltzan beste argizagi batzuek osatzen dute Eguzki-sistema: planetek, sateliteek, asteroideek, kometek eta meteoritoek.\nGu bizi garen planeta Lurra da. Gainerakoak bezala, bi mugimendu egiten ditu: bata errotazio-higidura da eta bere ardatzaren inguruan egiten du; errotazio-higidurak egunak eta gauak sortzen ditu. Bigarren mugimendua Eguzkiaren inguruko translazio-higidura da eta horixe da urtaroen (udaberria, uda, udazkena eta negua) jatorria. Ilargia da Lurraren satelite bakarra.\nGizakiak historian zehar unibertsoa ikertzeko interesa agertu du. Horretarako, unibertsoari buruzko informazioa bildu eta aztertu du, lehenengo, begiekin ikusten ziren datuak bilduz eta, gero, teleskopioen, irrati-teleskopioen, zunden, espaziuntzien, ibilgailuen eta abarren bidez.\nLurra esfera baten bidez, argazkien bidez etab. irudika daiteke, baina mapen sistema erabiltzen da gehien. Gainazal kurbatu bat irudikatzeko orduan dagoen arazoa proiekzioen bidez konpontzen da.\nMapak egiterakoan eta interpretatzerakoan hainbat alderdi izan behar ditugu kontuan: zein ikuspuntutatik egiten den, irudikatutako tokien orientabidea eta kokapena, eskala eta zeinu konbentzionalak.\nMapak egiteko erabilitako eskalaren edo irudikatzen dituzten gaien arabera, hainbat mapa-mota daude. Bildumetan edo atlas deritzen liburuetan bil daitezke.\nMapak egiterakoan eta interpretatzerakoan hainbat alderdi izan behar ditugu kontuan: zein ikuspuntutatik egiten den, irudikatutako tokien orientabidea eta kokapena, eskala eta zeinu konbentzionalak\t.